text:
Palabra di condolencia na famianan di e victima
Lider di MEP Evelyn Wever-Croes atrabes di un grabacion, a manda palabranan di condolencia y convivencia p’e famianan di e victimanan di e tragedia diamars ultimo na Boegoeroei.
“Mi palabra di condolencia y convivencia ta bay na famianan di e victimanan. Mi ta spera cu Dios por duna nan forsa den e temponan dificil aki, y cu e victimanan sosega na pas.
Mi pensamento tambe ta bay na demas agentenan policial envolvi, y mi ta desea nan forsa den e temponan dificil aki.
Mi ta extende palabranan di condolencia y convivencia tambe na henter Cuerpo Policial, pasobra un agente policial cu perde su bida na pia di trabou ta un sla duro pa henter Cuerpo.
Cu Dios duna boso forsa, y duna mando policial forsa y sabiduria pa guia e Cuerpo den e temponan dificil aki.
Aruba ta pasando den momentonan dificil pa loke ta criminalidad, y nos mester di un Cuerpo fuerte pa combati criminalidad cu man duro.
E tragedia a pone mi para keto tambe n’e estado di cuido di salud mental na Aruba. Nos no tin un cuido di salud mental adecua na Aruba, y eynan nos a faya.
E problema di salud mental y di esnan cu tin problema di salud mental y di abuso di droga, ta serio na Aruba, y tin hopi famia destrosa.
Famianan cu ta busca ayudo y cuido pa nan ser keri, pero no ta haya.
Nos sa di mas cuidadano cu mester haya cuido di salud mental, pero no ta haya e cuido adecua. Nos ta di cuidadanonan cu mester wordo interna, pero aki na Aruba nos no tin un instituto pa interna.
Esaki no t’e momento pa punta dede ken tin culpa of laga. Ban usa e momento aki pa uni den nos compromiso pa algo asina no sosode nunca mas.
Nos compromiso ta pa brinda cuido di salud mental, e lugar cu e mester. Y brinda un cuido di salud mental digno na Aruba y pa construi un instituto pa interna esnan cu mester di cuido mas intensivo.
Nos compromiso ta pa brinda Cuerpo Policial mas personal y material pa nan por eherece nan trabounan mas mihor, y pa protehe nan mes.
Asina so nos por percura cu locual a sosode dialuna, no pasa nunca mas. Cu Dios duna famianan di victimanan forsa, y cu e victimanan sosega na pas”, tabata palabranan di lider di MEP Evelyn Wever-Croes.


c: text/html

text:
Aruba 2016, majan April 27, 2 or di merdia lo tin un manifestacion contra abuso sexual. Di parti di Comprondiendo Bida ta invita tur hende pa bay. Comprondiendo Bida ta apoya e manifestacion. Tambe ta apoya tur mama- y e tatanan cu a tuma e curashi pa sali afo cu nan storia. Comprondiendo Bida ta invita tambe tur hende pa subi e website www.comprondiendobida.com y type e palabra ‘abuso sexual’ den e hokki di search. Bo lo haja un cantidad di articulo riba abuso sexual cu Comprondiendo Bida a publica den su anjanan cu e ta online. Bo lo haja articulonan cu lo pone bo compronde pakico ta importante pa hasi cada intento cu bo por, pa stop abuso sexual. Bo lo compronde pakico e argumento cu mester busca prueba prome cu aresta un pedofiel NUNCA por ta valido. Un pedofiel ta un persona cu un mente cu semper lo busca excuus pa hustifica su acto. Esaki ta nifica cu e nunca lo stop. Esaki ta nifica cu mientras ta buscando pruebanan cu dificilmente lo haja, e pedofiel tin caminda liber pa sigi abusa.
A bira tempo pa nos stop di sconde e cosnan scur cu ta sosode den nos comunidad. Adultonan t’ey pa protega e muchanan. Pa percura pa nan por lanta den un comunidad felis. No pa abusa di nan.
Si nos no ta defende e derecho di nos muchanan, ta ken su derecho nos ta defende anto?
E caso liga na e articulo ‘Pèrdida di señorita no ta nifiká ku tabatin relashon seksual’, publica maart 31, 2013. Tristo pa lesa con poco balor palabra y pruebanan medico di un mucha parse di por tin den corte, den e caso aki na Corsow.
Fuente: Notisia 360
WILLEMSTAD – Despues ku den korte di promé instansha e pareha Oomen a haña kastigunan di 5 aña i 12 luna, respektivamente, e siman aki Korte di Apelashon, Prokurador General a pidi apénas 3 luna pa e hòmber i ‘vrijspraak’ pa su kasá. Konsiderando ku den promé instansha asta Ministeiro Públiko a pidi 8 i 3 aña pa nan, por bisa ku loke a pidi awor ta práksikamente nada. I no keda sorprendí si nan sali kompletamente liber dje akusashon. Si mester bai tras di e loke ku a bin dilanti den korte, anto e kriatura(nan) a pasa periodonan largu di trouma i doló, si tuma na konsiderashon ku ta trata di un hòmber ku kurpa korpulento i klaramente un persona ku ta aparentá di ta hopi brutu i e muchanan apénas 12 aña di edat. E loke ku a keda deskribí ta un abusu total, esta e kriatura muhé, mester a hasi sèks oral, masturbá e hòmber i tambe soportá sèks vaginal ku el a deklará tabata hasi hopi doló kada bes ku esei tuma lugá. E promé biaha e kriatura a deklará ku el a keda den sanger. E hòmber na vários okashon a trata di penetrá anal, pero esei no tabata bai i e kriatura tabata grita i yora i rebeldia kontra di e intento anal. E echo ku e tata mes tabata pasa e kriatura aki e asina yamá ‘prikpil’ o sea angua pa no sali na estado, el a bisa e mucha ku si e tene sèks anal e ora ei e ta evitá di pasa angua. Esta den un intento pa e kriatura soportá e sèks anal i evitá pasa angua. Tin indikashon ku e hòmber a kometé e mesun abusu seksual ku otronan o sea a intentá kontra di muchanan ku ta pasa algun dia serka nan. Na un okashon e mama a habri porta i haña su kasá den ful akshon ku e kriatura.
Ora e yu kriatura rebeldia i no ke hasi sèks, e hòmber ta lag’é drumi sin paña abou den kamber den èrko sin laken pa e tapa. Durante tratamentu dje kaso aki den Hof e pareha a trata di konvensé korte di tur manera ku tin dje muchanan ta rebelde, ku nan tin influensha riba otro, i e motibu ku a pasa prikpil ta pasobra esun kriatura ei ta bai kaya i ta kana hopi ku otro mucha hombernan. Prokurador General a duna di konosé ku e no ta mira pruebanan konvinsente i komo tal a pidi apénas 3 luna pa e homber mientras ku su kasa lo ta liber di persekushon penal. Korte lo dikta sentensia dia 16 di aprel.
Drs. Mitsy Willems, psicologo clinico ta comparti e caso aki di e hoben aki cu duna permiso pa comparti su experiencia. Meta ta pa kibra silencio rond di e tema y pa hendenan sa cu judansa ta posibel.
Un contribucion di drs. Mitsy Willems, psicologo clinico
Un storia cu ta impacta “Abuso di Mucha” y EMDR
Drs. Mitsy Willems, psicologo clinico ta comparti e caso aki di e hoben aki cu duna permiso pa comparti su experiencia. Meta ta pa kibra silencio rond di e tema y pa hendenan sa cu judansa ta posibel.
Awe e tin 28 aña di edad y tin problema cu su pareha. Ora nos a cuminza sondea a resulta cu tabatin tres abuso sexual den su ninjes. Un na su 4 aña, di dos na su 5 aña y di tres na su 7 aña dor su welo. Awo cu su welo a muri e la tuma desicion di bisa kico a pasa na su mama y a la vez busca ayudo. Continue reading “Abuso di Mucha y tratamento exitoso cu EMDR”
Abuso sexual ta hopi den discushon e dianan aki. Ta enfoca hopi riba castigo cu un pedofiel merece, di otro banda ta keda e punto cu ami kier enfoca cu nos comunidad merece di hopi mas informacion y educacion riba temanan di bida. Tur cos cu un comunidad ta resisti lo cambia, si comunidad duna contenido y forsa na su norma y balornan.
E miho forma pa sinja un otro ta cu amor, una bes e curason compronde, e mente ta habri…- Link of Love
Abuso sexual ta hopi den discushon e dianan aki. Ta enfoca hopi riba castigo cu un pedofiel merece, di otro banda ta keda e punto cu ami kier enfoca cu nos comunidad merece di hopi mas informacion y educacion riba temanan di bida. Tur cos cu un comunidad ta resisti lo cambia, si comunidad duna contenido y forsa na su norma y balornan. Y tambe actua segun esakinan. Continue reading “Stop abuso sexual ta cuminsa cu educacion y informacion”

robotstxt: allowed

filter: keep


text:
Tur cos a cuminsa for di 7 aña pasa caba, esta di aña 2010, ora cu a pone e topico aki riba agenda, pa explora hydrocarbon den nos suela, cu ayudo di Ministerio di Asuntonan Economico di Hulanda.
“Nos a cana un caminda largo, pero sigur y nos a logra yega asina leu. Awe nos ta para na e anuncio di e proceso di bora pa explora gas y petroleo den lama”, asina Minister Ing. Mike de Meza a anuncia recientemente.
E ta corda ainda con na aña 2011, cu Parlamento di Aruba a trata proceduranan pa sigui hunto cu Gobierno di Hulanda den e trayecto pa pasa leynan y atende cu e agenda pa por yega na un acuerdo cu un of mas partner.
Na aña 2011, a selecta e participantenan den e “Product Sharing Contract” y a start negosacion cu Repsol pa exploracion di gas of petroleo.
Na 2012, a firma un MoU cu Energie Beheer Nederland pa consehonan tecnico y economico, na December a firma “Product Sharing Contract” entre Compania Arubano di Petreoleo (CAP) y Repsol.
Na 2013, a realisa investigacion sismico 2D riba 3000 liña kilometer y mas o menos 2013/2014 e procesamento y interpretacion di e datonan acomula di e investigacion sismico 2D a tuma luga. Na 2014/2015 a sigui investigacion sismico 3D rond di 3000 km2 y na 2015/2016 procesamento y interpretacion di investigacion sismico 3D y sigui su tras pa procesamento final di investigacionnan sismico, integra cu encuesta geokimico. Interpretacion y “prospect maturation”
Na november 2016 a dicidi pa drenta fase III di e programa di exploracion y na 2017 a start e proceso pa construi e “well”. Na augustus a confirma preparacionnan pa “drilling” y explora e “well” den aña 2018.
E compromiso serio di Repsol y Total pa inverti minimal 50 miyon dollar den exploracion ta demostra e interes y confiansa den e proyecto. Gobierno di Aruba y CAP ta rumbo pa crea un pilar economico nobo!
“Nos ta masha orguyoso di e logro aki pasobra mundialmente, debi na e prijs abou di crudo, a paralisa hopi di e proyectonan aki. Cu Repsol y Total a opta pa toch sigui cu e proyecto na Aruba, pa nos ta duna suficiente indicacion di un compromiso hopi serio den logra haya sea petroleo of gas of ambos, den fondo di lama. Nan tin bista riba 4 luga specifico pero lo inicia awor pa bora e prome, cu a haya e nomber di Bon Bini”, asina Minister Ing. Mike de Meza a indica.
“No solamente e ta un bon noticia pa Aruba pero tambe e inyeccion financiero den nos economia lo ta notabel, ora cu tur e expertonan bin establece riba nos isla pa algun luna durante e proceso di exploracion. Y si logra haya materia prima, nos isla lo drenta un otro fase e ora di progreso y desaroyo economico”, e mandatario a termina bisando.


text:
CTB ku eksitoso partisipashon na FTI Roadshow Karibe i Latinoamérika
WILLEMSTAD- 25 di sèptèmber 2015– Resientemente Ofisina di Turismo di Kòrsou (CTB) a partisipá na e FTI (Frosch Touristik International)Roadshow Karibe i Latinoamérika. Komo parti di e roadshow a bishitá Zürich (Suisa), Mannheim (Alemania), Nuremberg (Alemania), Linz (Oustria) i Vienna (Oustria). Meta di e FTI Roadshow tabata pa informá agentenan di biahe internashonal di destinashonnan i produktonan turístiko for di region Karibe i Latinoamérika.Un roadshow manera esun aki ta resultá perfekto pa posishoná Kòrsou komo un destinashon ideal pa vakashon familiar òf biahe di negoshi.
FTI Roadshow ta organisá pa e operador di tour FTI Group. Ta trata aki di un roadshow ku den transkurso di añanan a tuma lugá pa mas ku 10 biaha. E edishon aki a konta ku asistensia di mas òf ménos 400 agente di biahe i partisipashon di representantenan di diferente ofisina di turismo, hotèlnan i kompania di aviashon. FTI Roadshow Karibe i Latino Amérika tabata un tremendo oportunidat pa ekshibí Kòrsou den merkado turístiko Europeo.


text:
HULANDA – Denzel Dumfries un hoben di 20 anja hunto cu e ekipo di Sparta Rotterdam den Eredivisie awe mester a raporta cu e seleccion di Jong Oranje. E defensa Arubano a milita na dos occasion cu seleccion nacional di Aruba, es tempo ey Aruba a hunga dos “international friendly” contra di e ekipo di Guam den cual Dumfries a score pa seleccion di Aruba.
Es tempo ey e tawatin apenas 17 anja y e la laga sa cu si e oportunidad existi pa un dia hunga pa e seleccion Hulandes pa Aruba no tume na malo. Y esey tawata e acuerdo cu e coach Giovanni Franken a mantene cune, di cual Dumfries ta masha agradecido cune di a sinja bastante di dje, Dumfries a declara den corant di de Telegraaf.
E la sigui splica cu e dianan nos dilanti lo ta experiencia grandi pe y ta spera di por ta den alineacion contra di Portugal. Di chiquito e tawata desea di un dia jega na hunga pa e seleccion di Hulanda y awor e ta contento di ta mas serca di su sonjo den su carera como futbolista.
Nos di Sports Zone Aruba ta masha contento pa Denzel Dumfries, un hoben cu ta sigui tras di su sonjo y cu pronto e por ta cu e seleccion grandi di Hulanda den top di futbol internacional.


text:
Presidente di Parlamento, drs. Mervin Wyatt-Ras ta relata cu recientement sr. Benjamin Romero a haci entrega di su buki titular “E negoshi di koffie na Aruba”. Durante entrega di e buki sr. Romera a trece diferente anekdota padilanti.
Manera e ta indica sin cu na Aruba a planta un simiya nos tabata un exportador grandi di koffie den añanan 70. Wyatt-Ras mes a conoce un di e comerciantenan menciona den e buki, don Julio Croes, kende hunto cu su kerida esposa tabata bon hende.
El a sintie honra di por a ricibi e buki y ta haya importante pa nos hendenan por conoce nos historia. E mes ta encanta bebe un kopi koffie y nunca no por a imagina con grandi Aruba tabata den exportacion di dicho producto.
Wyatt-Ras a constata cu sr. Romero ta skirbi cu gracia y ta desea hopi exito pa futuro pa e por skirbi mas buki.


text:
ORANJESTAD (AAN): Net prome cu bouwvakantie a cuminsa Diaberna 15 December 2017, MotorWorld, conhunto cu contratista Geerman Contractors, a tene nan spantenbier di e edificio nobo di MotorWorld na Camacuri.
E localidad nobo lo brinda tur e servicionan cu Motor World ta ofrece, i.e. nan departamentonan di benta, servicio y parts, bou un solo dak.
MotorWorld, agente exclusivo di e marca Ingles MG, Great Wall/Haval, JAC y Haima, tin su raiz den benta di auto for di aña 1955, tempo cu famia Wong a cuminsa cu e negoshi “Central Garage” cu despues a bira “Wong’s Motor Company.”
Na aña 1962 a cuminsa cu “Autorama Motor Company” cu tabata e agente e tempo ey di e marcanan Volkswagen, Peugeot, Mercedes Benz y Subaru. Den añanan ’70 a bende e negoshi pa concentra riba otro mercado. MotorWorld a mira luz di dia ora na 2009 a cuminsa benta di e marcanan Great Wall y MG.
MotorWorld kier a gradici Caribbean Mercantile Bank y inespecialmente Sr. Dwight Henriquez pa e confianza poni den MotorWorld y a percura pa e financiamento y tambe na Emil y HJC Engineering, cu awe nos ta mira nos edificio nobo bira realidad.


text:
Diahuebs den oranan di anochi, a pidi presencia di Polis y Ambulance pa un accidente a sosode poco pabou di e brug nobo.
Polis a presenta n’e sitio y topa cu autonan marca Glanza y Lexus. Segun e chauffeur di e Glanza, e no a regula su velocidad cu consecuencia cu el a dal tras di e Lexus.
E impacto a pone Lexus termina basta leu cu basta daño parti patras.
Segun e chauffeur di e Glanza, un auto Nissan lo a pon’e causa e accidente. Tabatin un dama den e Glanza cu lo a resulta herida, pa cual a pidi presencia di Ambulance. E dos autonan no por a core mas y a transporta nan cu takelwagen.


text:
ORANJESTAD(AAN): Minister Otmar Oduber kende na e momentonan aki ta na Merca a logra un otro mehoracion pa loke ta trata nos turismo, den e caso aki turismo crucero. Manera ta conoci na 2010 Carival Cruise Lines a regresa Aruba despues di un ausencia largo, esaki despues di conversacionnan entre Gobierno di Aruba y ehecutivonan di e linea crucero. Asina na 2010 Aruba a conta cu un total di 5 calls di Carnival Miracle cu un total di 2300 pasahero pa cada call, y aproximadamente mil miembro di tripulacion.
Efecto di e regreso di Carnival tabata bisto den comercio, caminda por a mira sonrisa riba cara di e bendendornan un biaha mas. Miracle a continua na 2011 cu un total di 9 calls cu a representa solamente na pasahero un total di 19,160 persona cu a baha na nos puerto, conoce nos isla y gasta den nos economia di un of otro forma Esaki banda di otro 9 mil miembro di tripulacion, yegando asina na rond di 28 mil bishitante.
Awor durante e biahe di Minister Otmar Oduber na Miami pa reuni cu ehecutivonan di Carnival, por bisa cu un biaha mas por mira un logro di e mandatario. Na 2012 Aruba lo conta cu un total di 23 calls di Carnival, pero no ta solamente e aumento den e calls, pero tambe lo bin cu barconan cu capacidad di pasahero mas grandi.
Asina lo tin un total di 6 calls di Miracle cu capacidad di 2300 pasahero, 8 calls di Freedom cu capacidad di 2974 pasahero, 7 calls di Valor cu capacidad di 2974 pasahero tambe y finalmente e barco cu lo worde inaugura na juni 2012 Carnival Breeze cu lo tin 2 calls na 2012 y cu tin un capacidad di 3700 pasahero.
Calculando e cantidad di pasahero crucero cu Aruba lo ricibi solamente via Carnival na 2012 ta di 56,400 persona. Si añadi e miembronan di tripulacion na esaki ta yega na un total di alrededor di 80 mil bishitante cu Aruba lo ricibi danki na Carnival.
Minister Oduber ta hopi satisfecho cu e logro aki specialmente si tene na cuenta cu 10 di e 23 callnan cu Carnival lo tin na 2012 lo tuma lugar den zomer, temporada cu pa motibonan strategico e companianan crucero ta retira Caribe for di nan itinerario y ta manda nan barco pa Europa y Asina. Esey ta un indicacion grandi di e confianza cu Carnival ta poniendo den nos isla y den Gabinete Mike Eman.
Como sifuera poco, banda di e aumento di bishitanan di Carnival, bishitanan cu barconan mas grandi y den temporada di zomer, Minister Oduber tambe a logra pa e barconan keda pa un tempo mas largo.
Awor en bes cu nan ta bandona Aruba pa 4or di atardi, nan lo keda te 11:30 di anochi, dunando asina mas espacio pa e turistanan crucero por disfruta mas di tur e atraccionnan y actividadnan cu nos isla tin pa ofrece, y naturalmente e espacio pa nan por laga mas atras den nos economia.


text:
City store
José Luis (Joe) Fortin, naci na Aruba na 1967, a entrega sra. Astrid Britten, directora di Biblioteca Nacional Aruba un ehemplar di su buki titula ‘City store’. City store ta su debut den e ramo di ficcion y ta contene 11 storianan cortico cu ta mescla diferente realidadnan cu e mundo di fanatasia y (mal) soño.
Joe Fortin a studia Latin American studies y a gradua den e ramo literature actual na Universidad di Leiden. E ta investiga literatura di Aruba skirbi na Papiamento a base di teorianan literario y filosofico. Joe Fortin a yega di traha pa e revista Alerta, Vereniging van Letterkundigen y Stichting Simia Literario.
E prome storia ‘Biba y muri’ ta cuminsa di e manera aki: “Mainta ora cu Celestino a spierta for di su soño, e no por a pensa con e dia lo tuma un otro rumbo di cua e ta custumbra di dje. El a habri su wowo y pensa cu esaki ta un otro dia atrobe sin su compañe stima di su bida. Gaudencia ya tin mas di dos aña morto y Celestino ta corda riba dje tur ora. E oranan di mainta ta esun di mas dificil p’e, pasobra e ora ey e ta realisa cu e no tabatin un mal sono. Tur locual el a pasa aden ultimo añanan tabata un mal sono cu a bira realidad.....”
Cu e buki “Canto di lama” e ta debuta como poeta.


text:
Temporada di Carnaval tur hende ta prepara pa e diferente actividad cu tin. Na Stars Karaoke na Noord grupo di baile Dreamers Team a corona nan reina Milangela Peach cu lo representa nan oficialmente na e certamen di Señora Carnaval 2017.
Propietario di Dreamers Team Jeremy Wever conhuntamente cu representante di SMAC Isai Labadi a corona e reina na Stars Karaoke y desea e candidata hopi exito.
Pa e evento aki lo tin tres candidata cu lo participa, candidata nr. 1 Champagne, nr. 2 Dreamers Team, nr. 3. Lo representa San Nicolas cu lo traha duro pa e corona di Señora Carnaval 2017.
Team competo di Dreamers team kier a gradici sr. Jack Zen di Stars Karaoke pa e cooperacion, Lamethist boutique pa e tremendo vestuario, tambe make up artist Juanchelis, pa cu e coronacion di sra. Dreamers Team.


text:
E plataforma di red social Facebook a anuncia diahuebs e lansamento di su seccion di mas nobo, Watch. E seccion aki ta unda tur bo videonan ta bay, y cu lo conta cu emisionnan live, serie y contenidonan original.
E seccion audiovisual aki lo ta inclui den tur e aplicacionnan di Facebook y Smart tv. Pero p’aworaki e lo ta disponibel solamente pa un cantidad chikito di usuario di Facebook na Merca, segun e director general di e compania, Mark Zuckerberg, riba su profile di Facebook.
Cu Facebook Watch, usuarionan lo por tin acceso na videonan cu nan ta comparti cu otro usarionan, wak lo mas popular den e comunidad di red social y tambe wak contenidonan original realisa pa internautanan desconoci of artistanan reconoci.
Nan lo tin tambe e posibilidad di comenta riba videoann y nan programanan faborito cu otro usarionan y tambe save episodionan pa waknan despues.
E red social, cu ya caba tin varios acuerdo di contenido cu otro programanan anuncia, lo permiti e liga profesinal di baseball Mericano transmiti un partido semanalmente y e canal di cushina Tastemade di produci “Kitchen Little”, un programa di cushinamento caminda un mucha ta splica un chef profesional con pa traha un recept cu ela siña.
Facebook Watch ta combina di e manera aki e posibilidad di plataforma di video Youtube cu e canalnan di retransimision manera Netflix.
Fuente:http://www.wradio.com.co


text:
PARTISIPANTENAN UN KANTO PA KORSOU 2015 ORDEN DI APARISHON 14 DI YUNI NR 1 2 3 4 5 6 7 8 9 10 11 12 13 14 TITULO DI KANSION Honor na Willemstad Kòrsou tin futuro Nos por, ban awor Un Tesoro protehá Puntrami si mi ta stima Kòrsou E soño di un artista Kaminda di Banda Bou Kòrsou nos anhelo Triunfo di mi pais Profundidat di bida Nos Prinsipio Ban uni den un destino Mi Raiz Mi speransa KANTANTE Naomi Overman Jesushen “Shenyo” Bokshoven Guiseppe Bonifacio Swuber Concencion Myriam Lavache Liesje Lierpier Joyceline Cornelia Chisteline Corasol Jonathan Luckert Harlianne Silvanie Rudsel Offerman Stephanie Semerel Wishel Paulina Lady Su KOMPOSITOR Eldrison “El Genio” Eugenia Gregory Colina Ike Jesurun Errol Colina- Taras Bulba Xemio Jacobs Ike Jesurun Ike Jesurun Gregory Colina Gabriel Engelhardt Eldrison “El Genio” Eugenia Ike Jesurun Stephanie Semerel Ike Jesurun Darwin Gregg AREGLISTA Errol “El Toro”Colina/Gedeon Chandler Gregory Colina Jesus Marinez/Ike Jesurun Errol “El Toro”Colina/Gedeon Chandler Xemio Jacobs Gregory Colina Jesus Martinez/ Ike Jesurun Gregory Colina Errol El Torro Colina Errol “El Toro”Colina/Gedeon Chandler Jesus Martinez/ Ike Jesurun Gregory Colina Jesus Martinez/ Ike Jesurun Gregory Colina RITMO Wals Balada Seu Klásiko Balada Seu Danza Krioyo Ritmo meskla Wals Afro Balada Seu Wals Tumba Klásiko Kombiná Balada progresivo Balada Seu Seu Tumba Seu
© Copyright 2018 ExploreDoc


text:
Tabata djasabra den oranan tempran di mardugá ora ku outoridatnan mester a bai Brievengat den kaya Koko Le Pol despues ku informashon a drenta ku un persona a sak den otro i no ta reakshonando.Ora outoridatnan a yega bèrdat a bin topa un dama bentá abou i ora a yama ambulans no por a hasi nada mas pe.
Segun e promé informashonnan ta indiká ku e dama a yega kas baha for di su outo i kanando e bai kas el a dal abou i muri mei mei kaminda unda outonan tin ku pasa. Mirando den e estado ku e tabata, dòkter di polis i tim forensiko a opta pa laga hasi un tèst mas profundo pa sá kon bin e persona aki a muri.


text:
Sinterklaas ta na Aruba y den tur e dianan siguiente e ta hopi ocupa pa scoge regalonan pa su fiesta di cumpleanjo dia 5 di December. Pa Sinterklaas e dia ey ta hopi importante. E ta un dia di fiesta y un dia di alegria. Sinterklaas kier pa e dia aki tur mucha ta contento. Sinterklaas ta bieuw, esey ta berdad, pero e sa tur cos cu ta pasando den mundo. Sint sa cu Steve Jobs a muri, e sa cu hopi mucha ta gusta bay riba Facebook awendia. Tur esaki e sa pasobra su Pietjes ta conta Sint esaki. Bo tabata sa cu tur siman Sint y su Pietjes tin reunion? Den e reunionnan aki nan ta papia hopi riba ‘bida’ y kico ta importante pa pasa den e bida di nos muchanan.
Asina Sint ta haja leuk si majornan por pasa mas tempo cu nan jiunan.
Sint ta haja leuk pa mama, tata y yiunan hasi mas actividad hunto den famia. Pa e motibo aki Sint a laga su Pietjes pasa rond y wak unda nan ta bende weganan leuk pa hasi den famia.
Continue reading “Sinterklaas ta duna regalonan educativo.”
Sinterklaas ta duna regalonan educativo.
Bo tabata sa cu tur siman Sint y su Pietjes tin reunion? Den e reunionnan aki nan ta papia hopi riba ‘bida’ y kico ta importante pa pasa den e bida di nos muchanan.
Sinterklaas ta na Aruba y den tur e dianan siguiente e ta hopi ocupa pa scoge regalonan pa su fiesta di cumpleanjo dia 5 di December. Pa Sinterklaas e dia ey ta hopi importante. E ta un dia di fiesta y un dia di alegria. Sinterklaas kier pa e dia aki tur mucha ta contento. Sinterklaas ta bieuw, esey ta berdad, pero e sa tur cos cu ta pasando den mundo. Sint sa cu Steve Jobs a muri, e sa cu hopi mucha ta gusta bay riba Facebook awendia. Tur esaki e sa pasobra su Pietjes ta conta Sint esaki. Bo tabata sa cu tur siman Sint y su Pietjes tin reunion? Den e reunionnan aki nan ta papia hopi riba ‘bida’ y kico ta importante pa pasa den e bida di nos muchanan.


text:
Piloto Elroy Harms rekonosé pa CTB
WILLEMSTAD- 3 di mei 2016 – Resientemente Ofisina di Turismo di Kòrsou (CTB) a risibí e piloto yu di Kòrsou, sr. Elroy Harms pa gradisié personalmente pa su esfuersonan den yuda propagandá Kòrsou miéntras e ta ehersé su trabou komo piloto. Sr. Harms tin 19 aña komo piloto, el a laborá entre otro na DAE i ta laborando aktualmente komo piloto na Abu Dhabi, Emiratonan Árabe Uní, bulando un avion tipo Airbus 320. Durante di su trabou e ta transportá personanan popular/artistanan i hefenan di estado manera presidente di Afghanistan. Semper sr. Harms ta hasi uso di kada oportunidat pa konta di su dushi pais natal. Resientemente sr. Harms a fungi komo piloto personal pa un periodo di 32 dia pa e famoso banda Coldplay durante di nan gira den Sur Amérika.
CTB ta gradisí piloto Elroy Harms pa su aporte na promoshon di nos dushi pais Kòrsou. Masha danki!


text:
Como cliente abo tin e libertad di shop ora ta combinibo for di comodidad di bo cas y scoge con bo kier ship bo product.
Por haci uso di e proximo servicionan di transporte pa Aruba:
- FedEx
- DHL
- Manda na un adres na Merca cu EZone Aruba via Amerijet, registra gratis awe mes!
Manda bo productonan favorito pa familiar nan den exterior ta sumamente facil!
Via nos online shop por haci pedido pa manda pa otro paisnan incluyendo entre otro Aruba, Boneiro, Curacao, Canada, Colombia, Mexico, Merca, India, China, St. Maarten y Europa.


text:
Veld di S.V. Caiquetio a ricibi for di Arubaanse Voetbal Bond y Minister di Salud Publico, Cuido di Nos Grandina y Deporte, dr. Carlos “Alex” Schwengle, algun bombio p’asina por cambia esnan cu ta kima.
E bombionan aki AVB a ricibi for di CONCACAF p’asina nan por yuda e organisacionnan di Aruba.
Un di e problemanan cu e clubnan tin cu ta dispone di luz, ta cu nan tin diferente bombio kima. “Pa cada bombio cu nos ta cambia, ta costa nos hopi placa. Den un combersacionnan cu nos tabatin cu CONCACAF tabata a base di kico nan por yuda nos futbol na Aruba”, Presidente di AVB, ing. Richard Dijkhoff a expresa. Bombionan ta hunga un rol hopi importante pe clubnan.
CONCACAF a pone disponibel diferente bombio pe clubnan cu tin e necesidad pa cambia e bombionan kima. AVB acerca Minister di Deporte y Minister di Husticia haciendo peticion pa yudansa, unda a pidi e cooperacion di Brandweer pa cambia e luznan. Presidente di AVB ta sumamente orguyoso di por a contribui cu e clubnan.
Directiva di S.V. Caiquetio tabata sumamente contento di a ricibi e bombionan, pasobra nan mes tabata di acerca AVB pa pidi yudansa pa haya bombio nobo. AVB mes ta haci uzo di e veld di Caiquetio pa weganan di Mayor y Junioren. S.V. Caiquetio ta agradecido di e yudansa cu nan a ricibi.


text:
Champ of the Champs 2017 den su di 11 edicion dedica na Bibiano Croes a termina fin di siman riba veld di Dragon Hitters na Barcadera. E torneo internacional cu un acogida unico den un Dragon Hitters ball park repleto cu fanaticada tabata testigo di un gran final cu un wega yena cu emocion cu hungadanan sensacional pa ambos banda cual a termina cu e score minimo di 1-0 pa Royal Power.
Despues cu Royal Power Tat Fat a elimina Suffisant Eagles di Corsou 7-3 den oranan tempran di merdia, e ekipo di Mariners a manda nan bisiña y rival e fuerte ekipo di Redskins cas ganando 8-4 y asina garantisa nan cupo p’e gran final. Mariners ta yega final pa di dos biaha den su trayectoria. Royal Power a derota Mariners 3-2 algun aña atras den final di Champ of the Champs y ta ripiti e hasaña aki unda mesun ekiponan aki ta topa otro den e gran final.
Royal Power den su trayectoria a hunga den 11 final den 11 aña ganando 9 titulo di Campeon y 2 Sub Campeon. Esaki tambe ta un record den bukinan di historia di softball.
Mariners a inicia cu pitcher estrea Glen Munelo di Venezuela cual pitcher por cierto a yega di gana Royal Power den un final lansando e tempo aya pa Federales de Venezuela.
Royal Power a start cu Eudomar Toyo. Un duelo di pitcheo fenomenal.
Hungadanan sensacional di tanto Mariners y Royal Power. Right Fielder Luis Pelayo na dos ocasion ta bay di cabes na un manera espectacular pa lanta cu dos line drive cu por a extende pa extra base.
Segunda base di Mariners Perez tambe ta para algun tremendo bataso. Mariners ta menasa na dos ocasion cu coredor na tercera cu un out y no por a remolca pa trese a coredor cas.
Den di 6 inning 0-0 Royal Power ta haya un “break” momento cu Kelvin Silvania ta habri cu un dobel pa leftfield. Dayson Croes ta drenta como pinch runner pa Kelvin Silvania.
Joshua Ramada ta drenta pinch hitter pa Gordo Cannister y ta conecta un hit pa left unda Dayson ta yega tercera. Cu coredor na tercera y primera Kenny Hart ta conecta un rolling pa short unda e shortstop di Mariners Aaron Ballestros ta bay segunda pa double play y den e hungada aki Dayson Croes ta score e unico careda cual despues ta resulta e careda di victoria.
Royal Power 1 careda, 5 hit, 0 error. Mariners 0 careda, 2 hit, 2 error. Eudomar Toyo ta resulta pitcher ganador mientras Glen Munelo ta bay cas cu e derota.
Pa Royal Power Tat Fat a destaca na bate Franco Wouters y Joshua Ramada ambos di 1-1, Kelvin Silvania y Joshua Ramada di 2-1, y Eldrick Dijkhof di 3-1.
Pa Mariners a conecta e unico dos imparablenan di wega Jose Lovera y Nicomendes Louiza di 3-1. Esnan na cas por a sigui e wega via Top Fm 95 cu un tremendo transmision di Poy Flanegin y Chipen Chirino hungada pa hungada te final. Que emocion.
Pabien na organisadornan. Pabien na Royal Power y tambe pabien na Mariners cu gran final brinda na fanaticada. Tanto Panama y Corsou a reconfirma mesora nan participacion pa 2018. Deporte di softball a la carga!!!!


text:
Homber perdi a wordo haya morto na Klein Bonaire
KRALENDIJK, Boneiro – E Centro di Coordinacion y Rescate (RCC) di Kustwacht (KWCARIB), a ricibi diasabra merdia un melding cu un homber lo tabata...
Divi Divi Air ta adkiri dos avion Twin Otter
KRALENDIJK, Boneiro - E chikito pero hopi popular Divi Divi Air no ta bay warda hopi pa e asina yama “Twin Otters”. Esaki en...
Basta caso di bashamento di bala riba Boneiro
Kralendijjk Boneiro: Boneiru ta kombertiendo su mes den un isla di basta atenshon ku e desaroyo di kriminalidat sin kontròl ku ta asotando e...
Prueba di uniform nobo pa Polisnan na Boneiro, Sint Eustatius y...
Entrante 26 di yanüari Kuerpo Polisial Hulanda Karibense lo hasi un prueba ku bistimentu di e ünifòrm operashonal, manera esun di polis na Hulanda...
A cuminsa basha iconico toren di control na Boneiro abao
KRALENDIJK, Boneiro – Gerencia di Bonaire International Airport NV (BIA) a anuncia cu proximamente lo sloop, esta basha abao, e toren roos di Flamingo...
Gobierno Insular a intensiva inspeccion di tur tienda cu ta bende...
KRALENDIJK - Den cuadro cu e problemanan cu a tuma luga den fabricanan na Brazil, Gobierno insular Boneriano a tuma accion y a bin...
Boneiro tambe ta sinti falta di aerolineanan local
Isla di Boniero tambe ta sinti e falta di companianan aereo local pa cual Maurice Adrianens, director di Tourism Corporation Bonaire ta splica kico...
Zr. Ms. Van Amstel ta brinda asistencia na barco di carga...
Durante patruyahe di Warda Costa e barco di Defensa den area di Caribe, Zr. Ms. Van Amstel, dialuna den oranan trempan di mainta a...
Boneiro: Kiebro, ladronisianan i kaso di hogamentu
Willemstad Curacao: Riba djaluna 3 dia aprel a drenta keho di kiebro den un kas situá na Kaya Monica, A bai ku entre otro...
19 aña pa asesino di Ferry Bakx
KRALENDIJK, Boneiro - E asesino di e agente Hulandes, Ferry Bakx a aparece dilanti hues awe, a ricibi un castigo di 19 aña. Ta...
Polisnan na Boneiro cu accion contra di esnan cu ta fever
Kralendrijk Boneiro: Riba djasabra 10 di desèmber pa mas o ménos 6or di atardi personal di KPCN a tene un akshon riba Kaya Statius...
Escudo nobo desvela na Passangrahan
Kralendijk Boneiro: Siman tras di lomba Gezaghebber Rijna a desvelá un arte nobo di e eskudo di Boneiru ku tin kologá den Passangrahan. E...
Polis na Boneiro a atende basta asistencia den fin di siman...
Kralendijk Boneiro: Polisnan na Boneiro tabata basta ocupa cu asistencianan den fin di siman. Den e wikènt di karnaval tras di lomba e paradanan...
Gobièrno mester hasi tur kos pa para kòrtamentu den penshun di...
Kralendijk, BONEIRO – Den e reunion públiko di 14 di mart 2017 unánimamente Konseho Insular a aseptá un moshon, ku den promé instansia tabata...
Polis na Boneiro cu detencionnan di atraco, ladronicia y maltrato
Kralendijk Boneiro: Aki ta sigui e noticianan cu Polis a brinda asistencia na Boneiro. Detenshonnan despues di atrakonan resien Un investigashon di polis a kondusí na...
Noticianan policial di Boneiro 26 Mei pa 29 mei 2017
Kralendijk Boneiro: Riba djabièrnè 26 di mei, den oranan trempan di mardugá a detené un hòmber di inisialnan V.K.N.P. riba Kaya Lodewijk Gerharts, den...
Noticianan Policial di Boneiro 12 te 14 Juni 2017
Kralendijk Boneiro:Aki ta sigui e noticianan policial di Boneiro. Notisianan di polis di djaluna 12 di yüni te ku djárason 14 di yüni 2017. Riba...
Noticia Policial di Boneiro loke a pasa entre 6,7,8 y 9...
Kralendijk Boneiro: Aki ta sigui e noticianan policial for di Boneiro. Aksidente ku outo i bròmer riba Bulevar Julio A. Abraham Riba djaluna 9 yanüari, pa...
Boneiro: Adaptashon di preis pa produktonan di kombustibel entrante
Kralendijk Boneiro: En konekshon ku kambionan di preis di petroli riba merkado mundial Gobièrnu di Boneiru ta adaptá preisnan di produktonan di kombustibel. E...
Polis na Boneiro cu varios asistencia
Korps Politie Caribisch Nederland, na Boneiro ta informa di e siguiente asistencianan cu polis a brinda. Kiebro den kas na Kaya Pos di Amor Riba djasabra...


text:
Auto di huur para ariba santo blanco
Durante patruya di rutina riba e rayon di Eagle Beach te cu ex- Bushiri Hotel y bek pa Arashi, polisnan ta bin topa cu...
Hoben turista pica door di jellyfish
Yamada ta drenta na Central di Polis pa un caso caminda cu jellyfish ta pica un persona. Na nan yegada polisnan ta bin haya...
Pashent ta huy for di PAAZ
Polisnan atento banda di e crusada di Superfood a wak e conocido di nan, M. Everon. Everon ta conoci pa ta un pashent di...
Pashent agresivo na Cas Sjabururi
Central di Polis ta manda un patruya pa Cas Sjabururi caminda cu’n pashent lo a bira agresivo y tabata menasa e otro pashentnan cu’n...
Molester di adictonan ambulante den centro di ciudad
Durante un patruyahe di rutina, polisnan ta wak un adicto ambulante na altura di Capeructia Roja. Eta declara na polisnan cu el a piki...
Beto ta haci fastioso atrobe na Bushiri
Comandante na warda ta manda patruya na un adres na Bushiri pa un adicto kende tabata drumi dilanti di dicho cas. Eynan polis ta...
Turista a namora di muhe y a perde placa
A presenta na warda di polis e homber JAMV y a conta cu e ta un turista y ta kedando na un hi-rise hotel...
Despues di a pega soño, cel ta wordo horta
Central a manda patruya na Centro di Bario Brazil caminda cu tres hoben a wordo wanta pa ladronicia di un celular. Eynan e homber...
Homber a bandona camber di hotel sin bin bek
Central a bay na un Low Rise Hotel pa un turista perdi. Eynan a papia cu e dama D., kende a declara cu e,...
Polis yama pa persona indesea
Central di Polis ta manda un patruya pa New York Laundry na Sabana Blanco pa un persona indesea. Na e sitio polisnan ta papia...
Club di futbol ta haci actividad ariba caminda publico sin permiso
Durante un patruyahe di rutina riba J.E. Irausquin Blv na altura di Baranca Plat polisnan ta ripara cu tabata tin 4 mesa ariba caminda...
Un biaha mas turista horta banda di pool
E cabayero V. a presenta na warda pa duna keho di ladronicia. El a conta cu e ta keda na un hi-rise hotel y...
Homber cu speargun no kier tende di polis
Durante patruya na costa nort, polis a mira algun homber cu tabata cerca di algun piedra. A mira un otro homber, kende tabata actuando...
Ladronnan a bay cu airco for di Tanki di Jaburibari
Central ta dirigi patruya na Tanki di Jaburibari pa asina tuma keho di ladronicia. Eynan a bin compronde cu desconocidonan a kibra slot di...
Capitan di boto ta sufri kemaduranan di 2do grado
Central di Polis a manda un patruya pa e area di Amsterdam Manor, caminda un boto lo tabata na candela y cu tabata tin...
Balanan di scopet haya den baño di un kleuterschool
Diamars anochi patruya di San nicolas ta bay na Fontein Kleuterschool pa bala di scopet cu lo a ser haya eynan. Na yegada di...
Homber burachi canando mei mei di caminda
Durante un control den e area di hotzone, agentenan policial atento a wak un homber ta cana ariba rand di caminda, cu un cups...
Mucha di seis aña perdi ta yega na un hotel
Centrale Post ta manda un patruya di Strandpolitie pa un high rise hotel, relaciona cu un mucha di 6 aña perdi. E mucha a...
Ladron probablemente a uza yabi falso pa drenta horta den cas
Centrale Post ta manda un patruya na un adres den Yolastraat relaciona cu un caso di robo. Na nan yegada nan ta papia cu...
Pareha turista ta causa destruccion den camber di hotel
Central di polis ta manda un patruya pa un hotel high rise pa un caso di maltrato. Na e hotel polisnan ta papia cu...


text:
Diabierna anochi Michelle Obama a duna su ultimo speech, por cierto uno hopi emotivo, gradiciendo su siguidonan bisando: ” Tabata e honor di mas grandi di mi bida, di tabata boso Primera Dama y mi ta spera di cu boso por ta orguyoso dimi”.
“Mi kier pa e hobennan sa, cu nan ta si nan importante y cu nan tin un luga caminda nan ta pertenece”, Obama a bisa, cu un bos cu a kibra varios biaha di emocion. “No tene miedo. Hobennan, boso a tendemi? Mantene bosonan mes enfoca. Sea decidido, tene speransa y tuma poder den boso man. E poder di educacion. Despues bay den mundo y uza e conocimentonan aki pa construi un pais digno di un promesa sin limite. Lidera atrabes di ehempel y nunca tene miedo”, tabata palabranan di Michelle Obama.
Obama a tene su speech final durante un evento caminda el a reconoce e Consehero Escolar di Aña. Y el a realisa esaki exactamente dos siman prome cu e president electo, Donald Trump asumi e cargo presidencial.
E ceremonia aki, cu e Primera Dama a cuminsa na 2015, ta busca pa resalta e conseheronan di scolnan secundario cu a demostra habilidadnan di liderazgo. Ademas, esaki ta parti di su programa “Reach Higher” cu ta promove educacion superior.
Durante su periodo den Cas Blanco, Michelle Obama a defende educacion, salud y tambe famia di militarnan. El a haci esaki asina tanto cu e tabata usa East Room of South Lawn pa trata e temanan aki.
Ademas, e tabata e anfitrion di actuacionnan musical y teatral di White House, caminda scolnan di Washington tabata wordo invita pa participa den eventonan cultural cu, di otro manera, kisas nunca nan lo por a experencia.
Durante campaña politico, Obama tabata tin criticanan fuerte pa Donald Trump. Den varios discurso, el a expresa cu e remarcanan di e ex candidato presidencial tocante hende muhe a afecta su persona masha hopi.
Awor cu e ta saliendo for di White House, e Primera Dama a revela cu e lo haya falta di e atencion special di e personal di White House como tambe e sentido di historia.
“Tin algun momento”, Obama a bisa na e revista Vogue den su edicion di November ultimo, “caminda mi ta contempla e bista cu tin for di e bentana di e South Lawn y caminda e por a aprecia e Washingon Monumento, ariba un dia caminda awa ta yobe , tur rond e yerbanan tabata berde y flornan tabata nace. E ta algo masha bunita. Y ta e momento ey cu a pasa den mi mente, cu mi lo haya falta di lanta tur mainta y admira e bista aki, cada biaha cu mi kier.” Sinembargo, ta su tempo”, Obama a bisa na e revista.
E evento di diabierna no tabata e ultimo aparicion di MIchelle Obama. Esaki lo tuma luga diaranson proximo, durante e programa “The Tonight Show with Jimmy Fallon.”


text:
Sandaleena ta bay scol
‘Sandaleena, the queen snail of Saba’ ta bay diferente scol na Aruba. Sandaleena ta un cocolishi cu ta carga su cas riba su lomba y awor e ta na Aruba pa conta muchanan di Aruba e storia di e mes cu su amigonan. Autora di e buki ‘Sandaleena’, sra. Tricia Chamma, ta biba na Saba y ta participa na e Festival di buki pa mucha den siman benidero.
Tricia Chamma ta un escritor di buki pa mucha. Cu e sosten di the William Froelich Foundation el a publica e buki titula "Sandaleena – The Queen Snail of Saba and Friends." Esaki ta su di seis buki y un di dos buki di e serie aki ta den produccion. Tricia Chamma ta participa activamente den organisacion cu ta traha cu mucha na Saba.
Ilustrador di e buki ta artista visual Alejandra Zuniga. Alejandra a specialisa den ilustracion cu e medionan acrylic, gouache, inkt y potlood y despues di a traha e diseño na man e ta digitalisa e imahen den Photoshop. E artista a purba pa medio di imahen crea e storia cu ta siña mucha pa no tira sushi rond y tene Saba limpi y ‘unspoiled’. E caracternan den e buki tin nomber di personanan conoci den comunidad di Saba.
Tricia Chamma ta hopi entusiasma pa conta storia na Aruba y duna presentacion. Tricia a nace na Merca. Tricia y su casa tin un restaurant na Saba ‘The Brigadoon’, caminda cu su casa ta e Chefkok y e mes ta e hostess. E ta masha activo den proyectonan pa mucha y e ta un hende muhe cu diferente hobby y interes. Como cu e ta hopi motiva pa aporta na promocion di lesamento el a keda masha contento cu e invitacion pa participa na Aruba su festival di buki pa mucha.
Biblioteca Nacional Aruba ta ofrece diferente actividad pa mucha otro siman. Muchanan por topa cu autor entre 3or y 4or di dialuna pa diahuebs. Lo tin contamento di storia, musica, canto y baile. Na biblioteca San Nicolas tin presentacionnan special di Tricia Chamma, Diamars di 3or pa 4or. Tur mucha ta bon bini. Tur presentacion ta completamente gratis.


text:
DIABIERNA 30 MEI, 2014
11
Diasabra awor ta World No Tobacco Day
Ban keda sin huma henter dia Diasabra Awor E dia perfecto pa stop di huma bra awor cu ta World No Tabacco Day y un dia perfecto pa bo STOP DI HUMA.
Sigaria ta e causa evitabel mas grandi di malesa y morto prematuro y ta brinda un bida di sclavitud, malesanan cronico y debilitante y te hasta morto. Diasabra awor 31 di mei ta World NO Tabacco Day un dia perfecto pa considera stop di
huma. Estudionan ta mustra cu un di e miho maneranan pa stop di huma ta pa pone un fecha den futuro cu bo ta dicidi cu lo ta E DIA cu bo ta stop. Ainda miho ta si bo hacie ariba un dia cu mas hende tambe ta e pensa di stop manera Diasa-
Tabaco ta mata casi 6,000,000 hende na mundo pa aña y mas cu 600,000 hende ta muri di huma pasivo (second-hand smoking) y sigaria ta mata mas hende cu droga illegal, accidente di auto, alcohol, AIDS, homicidio y suicido hunto. Segun estudionan recien, 2 di cada 3 humado ta muri a consequencia di humamento y e salud di e gran mayoria di humado ta wordo afecta negativamente durante di e añanan mas productivo di nan bida causando perdida di entrada y tristesa pa hopi famia den nos comunidad.
ciation sigaria ta e unico producto legal cu si huse segun su instruccion correcto di uso ta causa morto y disabilidad. Cada 8 seconde un hende ta muri pa motibo di humamento na algun parti di mundo. Tur hende sa cu humamento y sigaria ta asocia cu problemanan di salud pero awor un estudio recien ta identifica cu humamento por ta un di e causa y ta hisa e riesgo pa cancer di pecho cerca hende muhe. Segun Dr. Christopher Li di e Fred Hutchinson Cancer Research Center “tin asina hopi diferente kimico den e huma di sigaria cu por tin asina hopi efecto ariba e humado su salud y awor tin evidencia cu cancer di pecho tambe ta un di nan.”
Cu e intencion pa pone atencion ariba e malesanan fatal cu sigaria y tabaco ta causa manera atake di curason, stroke, cancer y problemanan respiracion World Health Organization a selecciona Diasabra 31 di mei 2014 como “World No Tobacco Day” DIA MUNDIAL LIBER DI TABACO”. Rond mundo ariba e dia aki masha hende ta stop di huma pa un dia pero tambe permanente. Si bo ta huma e por ta e dia perfecto pa bo stop.
Segun American Lung Asso-
SCHEDULE FOR May 29 - June 4
*matinee: THURSDAY - SUNDAY | late show: FRI & SAT
TR AN
AN
AN
CE
CE
Entrance ticket
Entrance ticket
TR AN EN
EN
2x1
AT RENAISSANCE
AT PASEO HERENCIA
daily: matinee:
daily: matinee:
4:30 12:00
6:45 2:15
6:30 2:00
4:15
TR
A MILLION WAYS TO DIE IN THE WEST daily: 5:45 8:15 late show: 11:00
A MILLION WAYS TO DIE IN THE WEST daily: 5:30 8:30 late show: 11:30
daily: matinee:
daily: matinee:
CE
WEDNESDAY AN CE
NOW BUY YOUR TICKET ONLINE
EN
CE TR AN EN
TR
TR
2x1
EN
EN
2x1
CE
TUESDAY
MONDAY
Entrance ticket
VISIT US ONLINE AT WWW.THECINEMAS.AW
4:00 1:30
BLENDED daily: 6:00 matinee: 12:30 late show: 11:30 daily: 5:15 matinee: 2:30 late show: 11:00 daily: matinee: 12:15 late show:
8:30 3:15
F 8:15 F 3:00
GOD daily: 9:00 late show: 11:45 NEIGHB daily: 7:15 late show: 11:45
7:30 2:30
BLENDED daily: 5:45 matinee: 2:45 late show: 11:45 daily: 5:30 matinee: 2:15 late show: 11:15 daily: 5:00 matinee: 2:00 late show: 11:30
8:45
F 8:30 F 8:00
GOD daily: 8:45 late show: 11:30 9:30
NEIGHB daily: 9:45 late show: 12:00
THE AMAZING SPIDERM daily: 4:15 matinee: 1:00
THE AMAZING SPIDERM daily: matinee: 4:30
R matinee:
R matinee:
12:15
2:15
THE OTHER WOMAN daily: 6:15 LOTOM EN daily: 9:00 late show: 11:30
= subtitulos en Español
LATEST RELEASES
DIABIERNA 30 MEI, 2014
17
Prome Minister Eman durante ceremonia na hospital
Aprecio pa enfermero y demas empleado di hospital tabata e liña cora den su discurso “Boso ta nos inspiracion, nos guia y nos sentido di compromiso” Diaranson ultimo tabata reina un ambiente di satisfaccion y animacion, pero sigur tambe di orguyo na momento cu ceremonia di ponemento di prome piedra y groundbreaking a tuma luga dilanti di e departamento di SpoedEisende Hulp na dr. Horacio Oduber Hospital. Por a mira varios empleado di hospital, specialista y otro invitadonan cu a duna acto di presencia na un di e proyectonan mas grandi den su sorto na Aruba. Varios orador a hiba palabra ilustrando cada un e importancia di e trabounan cu ta bay cuminsa. E prome piedra t’ey y e groundbreaking a tuma luga. Awor e trabou mes ta bay cuminsa. Prome Minister Eman, kende ta un di e motornan tras di e proyecto aki a papia di profundo di su curason ora el a dirigi su mes na e publico presente. El a bisa cu no ta tur dia e oportunidad t’ey pa un nacion por reconstrui su hospital. “Esaki ta momentonan di destino y tambe momentonan cu ta determina e vision di calidad cu nos tin pa nos hendenan. Semper den momentonan dificil Aruba ta uni.” Desde principio di tempo Arubianonan ta
yega hunto pa traha na bienestar di e isla, asina Eman a califica e forsa cu ta haci e Arubiano loke e ta. “Ora mi mira rond awe y mira cara di tur e enfermeronan cu ta traha den e hospital aki, dokter, specialista y tur otro empleado, mi ta compronde di unda e forsa aki ta bin. E forsa cu a crea e nacion Aruba y esun cu ta bay crea e hospital ‘nobo’ aki”. Dirigiendo su mes na e empleadonan di hospital Prome Minister a yama nan tur danki y a felicita
nan. “Boso ta nos inspiracion, nos guia y nos sentido di compromiso riba e suelonan aki cu e trabou cu boso ta haci”. Eman a splica cu ta pasobra cu lidernan prome cu ne nunca a rindi sin mas, nunca a acepta un ‘no’ ta motibo pakico awe e isla ta florece riba asina hopi tereno. “Vision y determinacion di e lidernan aki nunca tabata wordo determina pa e tamaño di e isla, pero a wordo determina pa e boluntad y curason pa sirbi e comunidad aki y esaki
BAY COLOMBIA SIN PAGA
Abonado di ArubAwe ta gana e pasashi mas 200 dollar CASH No Abonado ta gana solamente e pasashi
DE LA SALLESTRAAT 41 A TEL: 5881500 FAX 5824937
Pa un Vakantie
JULI 2014
Perfecto
Participa den nos campaña di dos pasashi destinacion na Colombia
Nomber : Adres : Tel :
ta haci e diferencia entre Aruba y hopi otro pais na mundo”. Eman a bisa cu semper ora tin critica den situacionnan ora ta tuma un reto di e indole aki, e ta bay bek den historia y ta ripara cu despues di critica ta bin comprension y despues di comprension ta bin aprecio. “Boso tur cu hunto cu mi a para den e liña di candela, djis sigui para cu mi pasobra e comprension ta bin sigui pa aprecio y hunto nos por ta hopi orguyoso di e hospital cu nos ta con-
struyendo pa pueblo di Aruba”. Durante henter su discurso Eman a mustra un aprecio grandi pa e enfermeronan y demas personal trahando dia y anochi den hospital percurando y yudando esnan cu ta vulnerabel y mester di e man cu ta wordo brinda na nan. “Laga e piedra cu nos ta pone awe ta un compromiso pa por sigui brinda e tipo di cuido di calidad na nos ciudadanonan.” Eman na final a gradici tur envolvi. Esnan presente y esnan cu ya no ta trahando den hospital mas. El a gradici e Hunta di Supervision anterior cu a traha incansablemente riba e proyecto aki. Pa e director anterior dr. Jaime Falconi e tabatin palabranan di masha aprecio. Mescos tambe pa e minister anterior dr. Visser. Cu ambos el a sinta oranan largo trahando duro pa cumpli cu e proyecto aki. Masha masha danki, tur hende”, asina Eman a clausura su bunita discurso. Di tur banda el a haya felicitacion pa su tremendo charla cu manera ta custumber tabata uno elocuente y tabata visibel cu el a toca curason di esnan presente.
JULI 2014
DIABIERNA 30 MEI , 2014
4
Aruba a drenta era nobo di cuido medico
Siendo un specialista di pulmon cu a traha hopi aña den nos Hospital, Dr. Alex Schwengle, awendia Minister di Salud, Cuido di nos Grandinan y Deporte, ta sinti su mes masha orguyoso cu e logro aki. “Ta un momento masha special den mi carera di dokter y den mi carera como Minister di Salud, esaki ta un momento historico”, asina e mandatario a considera e evento pa duna inicio na trabounan di renobacion y ampliacion di Dr. Horacio Oduber Hospitaal.
mehora e calidad di cuido cu nos ta brindando caba na pashentnan. Minister Dr. Alex Schwengle ta convenci cu e pueblo di Aruba merece esey y lo por conta cu mas y miho cuido. «Esaki ta djis un edificio, pero ta e nivel di cuido cu e empleadonan ta duna paden ta haci e diferencia.» Ta keda awor na Gobierno, pero specialmente na tur e empleadonan den Hospital pa duna e edificio nobo un contenido nobo tambe. Un co ntenido cu ta pas cu e necesid adnan di e pueblo, el a bisa.
E proyecto aki, cu lo dura mas o menos 4 aña largo di construccion di edificio nobo y renobacion di esun existente, ta garantisa cu lo
Minister Dr. Alex Schwengle ta sigura cu tur esaki ta bay lo gra pasobra e conoce mayoria di e empleadonan di hospital y nan tur ta consciente y
ta cla y dispuesto pa duna un miho calidad. “Pues laga nos mira inicio di e trabounan di construccion y renobacion como inicio di un era nobo, den cual contratistanan
Telefon: 588-1500 Fax: 582-4937 UN CORANT OTRO
Director
Editor-in-Chief Hareld Faro
lo traha riba e aspecto di infrastructura, mientras cu paden lo traha duro tambe pa halsa e nivel di conocemento, miho preparacion y mas guia den ofrece cuido di calidad
Assistant Editors Maritza Maduro Benjamin Romero Elizabeth Guanipa
halto”, di acuerdo cu e Minister responsabel pa salud di nos comunidad. Na final el a enfatisa cu: «Mi t ’ey, nan t’ey y na caminda nos ta haya otro!»
Sales Exceutive Supervisor
Accountant Dept Thaira Lin
Directora Zaira Lin
Contributing Editor Dilma Arends
Layout Design Oscar Palomino
E opinion di nos colaboradoman no ta ferieha a pensamiento di Cas Editorial.
EMAILS: aviso@arubawe.com /// arubawe2012@gmail.com /// WEBSITE: www.arubawe.com
Published on May 30, 2014


text: Señor nos Dios danki cu awe nos por contempla e luz di dia, e solo cu su splendor na horizonte. Awe mas cu nunca nos tin mester di Bo, di Bo amor, di Bo presencia y di Bo poder. Bini cu Bo forza y prepara cada un di nos pa enfrenta e dia di awe cu hopi optimismo. Mi kier ta testimonio di Bo amor pa tur esnan cu ta mas cerca di mi. Nos ta conta awe atrobe cu Bo bendicion, Bo proteccion, Bo guia y yudansa. Awe Iglesia Catolico ta celebra e Fiesta di Nacemento di La Birgen Maria. Tur nacemento ta trece alegria. Pa Iglesia y pa cada creyente e nacemento di Mama Maria ta un echo yen di gracia. E ta e cuminsamento di nos salbacion. Pasobra di un manera milagroso Dios ta usa fe y actitud di hende pa sigui cu su plan di salbacion. Mama Maria a coopera na un manera ideal. O. Señor habri bista di tur Bo yiunan pa nan por mira e nacemento di La Birgen Maria como un gracia, un alegria cu a trece Hesus pa nos na mundo pa nos por haya salbacion. Amen.


text:
Skyline ta haci fever treciendo hende na peliger
Diasabra, madruga, durante patruya, polis a mira cu e conductor di un Nissan Skyline preto ta haci fever den e T-kruising Lagoweg/Helfrichstraat. Debi na...
Damanan Venezolano a gaña di a keda atraco na Perle d’or
Relaciona cu e atraco diadomingo anochi na Perle d’or na Boegoeroei atraco team tambe tabata presente pa haci e investigacion necesario. Unda e damanan...
Turistanan ta wordo horta riba beach
Diabierna durante dia, Central a dirigi patruya di Strandpolitie den cuadro di un ladronicia riba beach dilanti di Oceania. Eynan a papia cu e...
Mericano ta horta comestibles na Superfood
Diabierna, Central ta manda patruya di Noord na Superfood, pa un ladron gara cu man den mansa. Eynan ta papia cu e gerente di Superfood,...
Adictonan ambulante ta haci fastioso na stacion di gasolin
Diabierna, pa mas of menos 3'or y 20 di marduga, durante patruya, polis a wordo para pa un trahado na Valero Oranjestad, den cuadro...
Dama haya droga dilanti Giselle na Noord
Diahuebs merdia, pa mas of menos 12'or y 38, a drenta un melding telefonico cu dilanti di Giselle Department Store tabata tin un hende...
Problema cu tiramento di cacho den Bacobastraat
Diahuebs merdia, Central a dirigi patruya den Bacobastraat, den vecindario di YMCA pa un situacion sospechoso, caminda cu e homber H lo a tira...
Mucha di tres aña ta wordo haya ta cana su so...
Diahuebs mainta, un cabayero a presenta na warda cu un mucha chikito di mas of menos 3 aña, kende, segun su version tabata cana...
Despues di a trompica riba piedra homber a kibra su rudia
Diahuebs mainta, Central ta dirigi patruya di Noord pa Eagle Beach caminda cu un persona cu lo a kibra su rudia, despues cu el...
Dama ta herida su mes despues cu el a wordo horta
Diahuebs, pa mas of menos 5'or y 40 di marduga, a drenta un melding telefonico cu un dama, para na bushalte na altura di...
Hobencitonan ta horta galiña y gai na Santa Cruz
Dialuna, pa mas of menos 5'or y 40 di atardi, Central a manda patruya na un cas na Macuarima pa un ladronicia (di un...
Homber ta cana lomba sunu den supermercado
Dialuna, pa mas of menos 5'or y 35 di atardi, Central ta dirigi patruya na New Food Center, caminda cu un hende lo ta...
Ladron gara cu man den mansa ta horta koper for di...
Diadomingo madruga, patruya a wordo manda na ex Kong Fui Supermarket pa un auto sospechoso. Eynan a constata cu en berdad tabata tin un...
Turista en busca di lift por poco a wordo horta
Diadomingo, pa mas of menos 3'or y 46 di marduga, Central ta dirigi patruya di Noord pa e lobby di The Mill Resort caminda...
Ladronicia den cas na Bubali
Diasabra, pa mas of menos 5'or y 17 di atardi, Central ta dirigi patruya di Noord na un adres na Bubali pa un ladronicia....
Ladronnan a kibra drenta den cas na Tierra del Sol
Diasabra, pa mas of menos 3'or y 45 di atardi, a drenta un melding di un ladronicia den Caya di Solo na Tierra del...
“Mileika” a haya problema riba lama
Diasabra, pa mas of menos 10'or di mainta, Aruba Ports Authoridy a meld cu un boto yama "Mileika", cu 3 persona abordo lo tabata...


text:
Departamento di Obra Publico ta informa pueblo di Aruba en general y specialmente nos automobilistanan cu ta haci uzo di e caminda di Oranjestraat cu lo bay cer’e parcialmente (entre Eva boutique y Kok Optica) dia 13 di maart 2017 for di 7’or di mainta te 4’or di atardi.
Motibo ta cu lo bay continua cu e trabounan di proyecto Plasa Padu. Lo indica e ceramento di caminda cu bari y borchinan di trafico pa e desviacion. Alabes ta pidi tur peaton cu ta haci uzo di e area of cu mester bay Censo pa no cana rib’e caminda cu nos ta trahando cu asfalt.
En conexion cu e trabounan menciona Departamento di Obra Publico ta haci un peticion na tur automobilistanan pa no haci uzo di e camindanan y ta pidi pa tene cuenta cu e inconveniencianan cu lo por surgi pa cual nos ta pidi nos disculpa.


text:
E inicio di e temporada di Carnaval ta Diasabra awo cu Parada di Flambeu! Continue reading
Category Archives: SETAR
Acogida y participacion masal: Enseñansa a luci durante e prome Carrousel di Enseñansa
Acogida y participacion masal: Enseñansa a luci durante e prome Carrousel di Enseñansa Continue reading
Campaña AMI TA SETAR Extendi debi na exito grandi!
Campaña AMI TA SETAR Extendi debi na exito grandi! Lesa mas:http://www.setar.aw/specials Debi na e exito grandi cu e campaña “Ami ta SETAR” a causa e ultimo lunanan, SETAR a dicidi di extende e campaña cu dos luna Continue reading


text:
Managementteam di Unidad Ciencia y Tecnologia di Colegio EPI ta invita mayornan di nan studiantenan den semester 1 y semester 3 pa un anochi di informacion unda lo tin e oportunidad pa papia cu e mentor di nan yiu(nan) tocante su resultadonan. Por fabor trece e rapport di bo yiu(nan).
Esaki lo tuma luga diahuebs 16 di februari 2017 di 6:30pm pa 8:30pm na Unidad Ciencia y Tecnologia. Managementteam di Unidad Ciencia y Tecnologia ta spera cu mayornan lo haci uzo di e oportunidad aki p’asina pone nan mes na altura di e progreso di nan yiu.


text:
Oranjestad - Partido MEP ta gradici tur esnan cu a sostene nos partido den e eleccion di diabierna ultimo.
Aruba ta sintiendo efectonan negativo den Turismo cu ta consecuencia di e crecemento artificial bou mando di ex Minister di Turismo.
Oranjestad - Ta alarmante pa constata con un parlamentario di e partido politico den gobierno y un ex gobernante riba e tereno di Turismo ta expresa nan orguyo con e industria di Turismo ta desaroyando na Aruba siendo cu tin tur señal y prueba di net lo contrario.
Aruba Certification Program ta duna curso na Divi Corporation
Oranjestad - Cu enfoke riba nos hendenan, e Capital Humano di nos Industria Turistico. Den luna di september e team di ACP, e programa di certificacion di Aruba, tabata tin e honor di presenta un “speed executive course” na un forma diferente y adapta specialmente pa un grupo di Divi Corporation di mas di 60 persona.
"Veld Ultra Moderno Kudawecha" Proyecto pa Noord.
Oranjestad - Diaranzon 23 di augustus candidato di MEP number 11, Endy Croes a presenta su vision deportivo pa Noord. Un hecho importante a sali for di varios investigacion ta indica cu mester stimula movecion saludabel pa Aruba completo.
Retiro di minister Paul Croes
Oranjestad - Siman pasa Aruba a wordo conmovi un biaha mas cu e detencion di un minister den funcion, relaciona cu e investigacion penal riba minister Paul Croes cu ta wordo sospecha di ricibi placa bou mesa, pidi placa bou mesa y labamento di placa, acusacionnan hopi grave.
Na lugar cu Chris Dammers wak den cura di otro, miho e wak den su propio cura prome!
Oranjestad - Awor cu parlamentario Chris Dammers di AVP no tin ningun argumento mas pa defende e malgobernacion di su partido, el a dicidi e biaha aki di recori na e asunto di ideologia di nos partido haciendo como sifuera cu su ideologia cristian democrata ta superior na tur otro na Aruba y den henter mundo.
Awe 27 di augustus ta recorda cu 6 aña pasa Sra. Evelyn Wever-Croes a ser eligi como lider di MEP.
Oranjestad - MEP ta e unico partido cu segun su statutonan cada cuater aña ta eligi su lider. Esaki a sosode tanto durante e 15 aña di nos lider inmortal Betico Croes como durante e 25 aña di nos lider honorario sr. Nelson Oduber.


text:
“Ora bo ta contento pa ta simplemente bo mes y no compara bo, ni competi cu otro hende, tur hende lo respeta bo.” ~ Lao Tzu.
Ki pensamento mas bunita riba bida. Mi a top’e riba un pagina di Facebook di un amiga y a copi’e. Ki bunita ta pa disfruta di bida den e forma cu e ta manifesta su mes. Cada un di nos ta hasi esaki na su propio manera. Y esaki ta oke. Finalmente cada un di nos ta e personahe principal den su propio bida. Nos cada un ta perlanan cu ta cana riba planeta Tera y nos por complementa otro y asina hasi algo bunita di bida. Lo ta balioso si nos por realisa esaki mas tanto.
Ta bon pa busca nos forma pa duna contenido personal na e pensamento Lao Tzu den nos bida. Asina nos por drenta un anja nobo trahando cu loke ta motiva nos di paden.
Bo por sinti bo mes bon di ta exactamente e hende cu bo kier ta, sin cu bo mester competi of compara bo mes cu otro hende. Sin cu bo mester ataca otro hende.
Hasi cosnan y projectonan cu bo ta kere aden. Ora nos wak bek, hopi biaha esakinan ta e periodo y projectonan mas leuk di nos bida. Corda cu nos tur ta perlanan cu ta cana rond riba planeta Tera. Cu e meta uni pa laga atras un mundo mas felis cu nos a haja.
Y pa caba un otro pensamento. Esaki ta di Rumi, un di mi escritornan favorito.
…Si e lus ta den bo curason… e lo haja su caminda pa cas ~ Rumi
Cu carinjo y pas…Ingrid


text:
BCA Marlboro Classics took the last of three lead changes in a back-and-forth affair against BCA ECOTEC Brazil Leftovers, securing a 7-4 victory on Saturday at NCCA stadium.
BCA Marlboro Classics took the lead in the fifth inning and held on for the victory. BCA Marlboro Classics went up for good on a two-run double by Franklin Danies off Venancio Maduro, plating Rayborn Didder and Jimmy Tromp.
Danies had a busy day at the plate, collecting two extra-base hits.
Rudy Angela got the win for BCA Marlboro Classics thanks to seven strikeouts. Angela allowed one earned run, five hits and three walks over 5 1/3 innings.
BCA Marlboro Classics was sparked by Danies and Angela, who teamed up for four hits and three RBIs.
Frenk Kock couldn't get it done on the mound for BCA ECOTEC Brazil Leftovers, taking a loss. He lasted just two-thirds of an inning, walked three, struck out none, and allowed three runs.
In the top of the second, BCA Marlboro Classics grabbed the early lead, 1-0. BCA Marlboro Classics' threat began with a single by Angela. A single by Ivan Werleman then moved Angela from first to third.
It didn't take long for BCA ECOTEC Brazil Leftovers to answer as it scored two runs of its own in the second. BCA Brazil Leftovers scored on a two-run home run by Rignaldo Emer.
BCA Marlboro Classics got one-run rallies in the sixth inning and the seventh. In the sixth, BCA Marlboro Classics scored on an error, plating Didder.
A two-run seventh inning helped bring BCA Brazil Leftovers within three. An error and an RBI single by Micheal Rasmijn fueled BCA Brazil Leftovers' comeback. BCA Brazil Leftovers' Guido Wever to end the ballgame.
Marlboro Classics ta titula Campeon di e promer campeonato di Baseball Clasico 2016.
Diasabra anochi dilanti un publico grandi y un ambiente grandi di baseball e equipo di Marlboro ta bin di atras pa gana di Ecotec Leftovers cu score di 7-4 pa titula campeon di baseball Clasico. Ecotec tabatin un ventaha di 2-1 tras di un homerun di Reginaldo Emers, te den cabez di 5to inning caminda cu Marlboro ta bolter e score anotando 4 careda cu doblete di Franklin Danies riba linja di leftfield. Marlboro tanto den di 6 y 7 inning ta anota un careda y Ecotec ta score 2 careda den bom di 7 inning pa hasi e score final 7-4 pa Marlboro. Rudy Angela a gana y Frenk Kock cu a releva Nildo Wernet a carga cu e derota. Un partido cu e publico a Sali ganador, hanjando batasonan y bon fildeo di mira recordando lago Sport Park. Comicion di Baseball Clasico kier a felicita tanto Marlboro, como Ecotec Leftovers cu nan titulo di Campeon y Sub-Campeon 2016. Y na Atco/Richmond y Surprise Bombers cu nan posicion di tercer y 4to lugar respectivamente. Den otro partido pa e di tercer y 4to lugar Atco / Richmond ta gana di Surprse Bombers cu score di 12-6 pa termina na di tres puesto. Despues di e partido Rock Angela a hasi entrega di trofeo na Marlboro como Campeon y Edwin Joy Orman a hasi esun di Sub-Campeon na Ecotec Leftovers. Tambe un danki pa Spuiters y Unforgettable cu sin nan ayudo nos un por a organisa un bunita campeonato. Y na e crew di umpires cu tabata sa di juda nos tur diasabra.
Acepta esaki como un invitacion pa diasabra awor 30 juli 2016 pa clausura e campeonato di baseball lo bai tin un All star game pa 4 or di atardi y despues un homerun Derby pa nos saka e powerhouse di baseball Clasico. Lugar lo ta Crismo Angela/Nadi Croes Ballpark.
Bin cu henter famia nos ta warda boso!!


text:
Sasaki – Diasabra marduga pa mas o menos 3’or, alarma grandi a wordo bati pa un accidente serio ariba Sasaki.
Sitio exacto tawata ariba e parti cu ta bay zuid, esta pabou di caminda poco panort di e luznan di trafico.
Patruyanan cu a yega prome a pidi presencia di ambulance y materiaalwagen.
Parti pariba di caminda entre e matanan un Chevrolet Equinox gebolter, cu danki Dios a pega contra un mata cu wante.
Parti pabou di caminda, un Hondo color preto, completamente destrui pega contra un borchi grandi di trafico, cu tambe a wante pa e no sigui spin.
Kiko a pasa ?
Informacion cu nos ta haya ta indica cu e Honda segun testigo na e sitio, tawata bayando zuid cu velocidad hopi hopi halto, paso un rato prome ela pase mas panort.
Debi na e velocidad di e Honda e a regule ora e tawata yegando e Chevrolet y di e manera ey ela dal patras di e Equinox mande bay bolter.
Un total di 4 persona a resulta herida, pa e motibo ey tambe por a mira varios ambulance na e sitio.
Brandweer tambe a duna un man pa stabilisa e Equinox, pa asina por saca esnan di paden.
Aki nos ta wak kiko un auto cu velocidad halto por haci si e dal bo tras, suerte tawata cu e Chevrolet ta un auto toch pisa y asina mes por con ela keda. Imagina si e Honda a dal tras di un auto chikito.
Un apelacion di nos parti, nos sa cu tin hopi Christmas dinner di companianan tur e dianan aki, si bo ta bay bebe y pasa great cu coleganan corda asigna un persona pa stuur pabo, pa tur hende por yega sano y salvo bek cerca nan famia.
No ban causa dolor na niun otro hende, door di core auto burachi.


text:
Awe 30 di April – Inscripcion Campeonato Mens Erger Je Niet LIVE 2014
Awe Diaranzon, ta tuma lugar inscripcion oficial pa Campeonato Mens
Erger Je Niet LIVE 2014. Tur ekipo cu a confirma nan participacion ta
keda cordialmente invita pa haci acto di presencia awe anochi entre 7’or
y 10’or na Centro di Bario Brazil. Durante evenemento aki, tiramento di lot
lo determina bo promer dia di wega, color di uniform y alavez cada ekipo
lo ricibi copia di reglanan oficial. Tambe lo tin oportunidad pa haci pago di
participacion pa asina bo ekipo sigura un puesto den Campeonato aki. Ban
topa sin falta. Tin 64 ekipo determina pa haci 2014 uno inolvidabel.


text:
ORANJESTAD(AAN)– Monumentenbureau ta sigui cu nan charla “Kico ta un monumento” na tur scol basico di Aruba, un proyecto cu a cuminsa maart 2017. E prome charla a tuma lugar na scol Reina Beatrix.
Reina Beatrix a wordo scogi como e prome scol door cu e ta un monumento protega. Minister President, sr. Mike Eman y directora di Monumentenbureau, sra Yvonne Webb-Kock, tambe a sinta hunto cu e alumnonan den klas pa sigui e charla aki, cu a wordo presenta door di sra. Daphne Every. E charla “Kico ta monumento” ta wordo duna na tur 4de, 5de y 6de klas. E charla tin un duracion di 45 minuut.
Monumentbureau ta e departamento experto di gobierno encarga cu monumento. E departamento di Gobierno ta stipula kico ta bira monumento, ta protega monumento, documenta, registra, restaura, ta organisa Paseo Monumental y tambe tin tur informacion general di monumento, etc. Monumentenbureau despues di a haci basta investigacionnan ta cuminsa comparti nan experticio cu scolnan.
“Nos ta gradici tur e directivanan di e scolnan DPS, SKOA, SPCOA, SVEOA pa a duna nan aprobacion cu por duna e charla aki educando nos muchanan. E charla “Kico ta un monumento” tin un duracion di tres aña. Monumentenbureau ta duna tambe material nan e scol cu por wordo usa bek pa les. E maestronan di e scolnan cu a haya e charla aki caba a informa cu nan ta hopi contento cu e charla. E maestronan ta usa e informacion y material pa duna lesnan extra pa fechanan di 25 di januari y 18 di maart. E muchanan tambe ta bisa cu nan ta gusta e materia y despues di e charla por puntra pregunta. Nan sa soprende nos cu hopi pregunta interesante”, segun Monumentenbureau.
Actualmente e charlanan ta wordo duna dor di sr. Edward Robles y sr. Patrick Christiaans, ambos tecnico den restauracion na Monumentenbureau. E charlanan semper ta wordo duna riba diaranson mainta. Hopi biaha scolnan ta warda pa puntra pa luna di maart, pa dia di bandera y e schema sa yena hopi liher.
Monumentenbureau ta recomenda tur scol y nan maestronan cu kier na scol bin riba e lista pa e schooljaar 2017-2018 pa yama Monumentenbureau na 5835938 y puntra pa sr. Edward Robles. Por mail tambe na monumentenburo@setarnet.aw of message nos via nos Facebook page: Monumentenbureau. Monumentenbureau ta preparando mas charla y por anticipa cu “Nos cas florea” tambe lo bira un siguiente charla cu lo bai duna den futuro cercano na e scolnan.


text:
E competencia di pelicula cortico ‘Shortcutz Aruba’ y cine den aire liber ‘Rooftop Film Club’ ta yega Aruba na juli.
Fundacion CINEARUBA a obtene e derechonan pa trece Aruba e network di cine cortico mas grandi di Europa ‘Shortcutz Network’.
Despues di Portugal, Alemania, Hulanda, Brazil ta toca turno Aruba. Shortcutz Aruba ta forma parti di e network aki cu ta un plataforma di cine internacional.
E version di Aruba lo ta identico n’e shortcutznan internacional cu ta consisti di presentacionnan special di peliculanan di e otro shortcutznan. Pa cual e peliculanan di Aruba su talentonan local tambe lo ricibi e mes un oportunidad di por yega n’e publico internacional pa medio di e network.
Shortcutz Aruba lo ta tur prome diabierna di luna na Academy of Fine Arts and Design Aruba, portanan lo habri pa 6’or y e programa lo inicia pa 7’or. Ademas di presentacion di peliculanan cortico di e network tambe lo tin un competencia di peliculanan cortico realisa na Aruba of realisa pa talentonan local den exterior.
Cada luna lo tin un ganador di luna cu lo sigui p’e gran final cu lo ta na januari 2018 unda cu pa medio di un gala award lo entrega premionan den 12 categoria entre otro mihor pelicula, mihor actor y mihor actriz.
Shortcutz Aruba ta conta cu un team di hurado internacional cu lo huzga cada pelicula. E team di hurado ta consisti di e actor y cineasta Ben Steel di Australia, e actriz Nathalie Biermanns residencia na Los Angeles, e actor Christian Serritiello di Inglatera, e actriz Mariel Cejas di Cuba, e cineasta Sean Hodgkinson di Trinidad & Tobago, e actor Leonardo Castro di Puerto Rico, e mesclado di sonido Gabriel Bocanegra di Colombia, e cinematografo Luis Cesar Izquierdo di Spaña y e cineasta German Gruber Jr. di Curacao.
Durante cada sesion lo tin invitadonan special cu lo papia over di nan peliculanan y lo duna algun tips n’e talentonan emergente. Shortcutz Aruba tambe lo ofrece tayernan tocante con pa traha pelicula pa yuda esnan cu kier participa traha nan peliculanan mihor posibel.
Diabierna 7 di juli tin e prome sesion cu un presentacion di peliculanan cortico di e otro shortcutznan.
Lo presenta e pelicula ganador di Shortcutz Amsterdam ‘NYMPHET’ di e Director Laura Hermanides. Tambe lo presenta otro dos pelicula cortico di Shortcutz Santa Catarina titula ‘Saturnica’ di Cesar Netto y ‘Espelho’ di Juliana Milheiro, e dos peliculanan aki ta na Portugues, pero nan tin subtitulo na Ingles.
P’esnan cu ta desea di entrega nan pelicula cortico pa participa por haci esaki prome cu 15 di juli. Tur luna por entrega pelicula pa por participa. E peliculanan mester ta minimo 5 minuut y maximo 15 minuut.
E pelicula no mag di ta mas cu 2 aña bieu y si e no ta na Ingles e mester tin subtitulo na Ingles, esaki ta importante dor cu e pelicula lo por bay internacional n’e otro Shortcutznan. Participacion ta habri pa localnan y Arubianonan residencia den exterior. No ta cobra pa entre pelicula y por haci esaki na www.cinearuba.com/submissions.
Shortcutz Aruba ta un evento pa personanan di 18 aña bay ariba. Entrada n’e prome sesion ta completamente gratis. Shortcutz Aruba ta posibel danki n’e apoyo di Fonds voor Cultuurparticipatie, Prins Bernhard Cultuurfonds Caribisch Gebied, VNO, RBC Royal Bank, Culturaruba.com y Academy of Fine Arts and Design Aruba.
Diadomingo 9 di juli lo tin e presentacion di un otro evento inovativo di cine di Fundacion CINEARUBA; ‘Rooftop Film Club’ cu ta basicamente un Cinema Riba Dak cu ta ofrece un experiencia cinematico den aire liber bao di tur e streanan. E publico por disfruta di e bahada di solo den un ambiente ‘cozy’ pa despues disfruta di un pelicula artistico of regional den un ambiente urbano den centro di ciudad.
E ‘Rooftop Film Club’ lo ta tur di dos diadomingo di luna y e lo ta na Academy of Fine Arts and Design situa na Ooststraat 2. E portanan lo habri for di 6’or di atardi y e pelicula lo inicia pa 7’or di anochi.
Tur luna lo tin un pelicula cu no ta yega nunca den salanan di cine local. E lista p’e aña aki ta conisisti di Art Connect for di Trinidad & Tobago, Distancia for di Guatemala, Trafficked for di Trinidad & Tobago y Una Noche for di Cuba.
E prome presentacion lo ta completamente gratis, di cual e publico lo por disfruta un biaha mas di e pelicula ‘Abo So’.
Pa mas informacion por bishita e pagina web www.cinearuba.com/rooftopfilmclub. Rooftop Film Club ta posibel danki n’e apoyo di Academy of Fine Arts and Design Aruba.


text:
ORANJESTAD – Bulamento riba e islanan no tin un bida largo. Por lo menos diescinco compania di aviacion, tanto local como europeo, a trata esaki ultimo cincuenta aña. Pero asta cu gobierno como (co.-)doño of miyones na sosten di estado, un pa un nan a bay falliet. ALM cu 37 aña tabata esun cu a keda den laira mas largo. Ku gobierno como doño e compania tabatin un monopolio riba e islanan. ALM a crece pa 26 destinacion di buelo di cua mayoria (5) pa Venezuela, pero na 2001 a hañ’é forsa di stop. Director Edwin Kelly di Directiva di Aviacion Aruba, despues di un kuart siglo di ta activo den e sector, a mira seis compania aereo bini y bay. Sin conta e ‘muscanan di un dia so’ manera Fly Aruba. Na 2011 el a bula yega i el a disparce atrobe despues di un luna.
FLUCTUA
Segun Kelly e punto cu ta primi mas tanto ta cu no ta tene suficiente cuenta cu cambionan den mercado. “E mercado venezolano tabata masha fuerte. Esun cubano tambe, pero cu liberalizacion esaki a para. Ta mercadonan temporario cu ta fluctua. Ta pesey un strategia pa termino largo ta necesario.” Fundado di InselAir den preta, Edward Heerenveen: “Niun hende no a verwacht cu e prijs di zeta lo a bash’ abou dje tanto ey. ”E compania a inverti pisa riba Venezuela y mester di e pais aki pa por bula riba otro rutanan manera Surinam, Brazil i Trinidad. E 100 miyon dolar di debe di e pais ey awor a pone e compania di aviacion na rant di bancarota. Giovanni Atalita ta co-fundado di AVA Airlines i tin basta tempo ta lora caba den aviacion local. “Mi ta kere e triki ta pa traha un pia un pia pa percura especialmente pa bo no tin muchu ‘overhead’. Bo por bula riba cien destinacion, pero si e buelo nan no yena, a caba.”
DIVI DIVI AIR
Heerenveen di su banda ta bisa cu un compania di aviacion cu ta bula entre e islanan so no tin futuro. Ta compania masha chikito so, manera DiviDivi Air cu ta bula entre Corsou i Bonaire cu un capacidad pa shete pasahero, ta logra. Es cu ke sobrevivi mester bira un compania internacional caribense. “KLM tampoco lo no sobrevivi nunca si ta for di Hulanda so nan ta bula. Nan ta mas grandi den exterior i esey ta nos ehempel.” Kelly tambe ta bisa cu e bolo ta muchu chikito pa parti. Riba e pregunta si ta necesario pa haya sosten di gobierno pa e avionnan keda den laira, e ta contesta: “Esey ta un decision strategico. Pero ta importante cu un gobierno ta vigila e ruta y cu e conexion entre e islanan no bay perdi.” Ku ayudo di Hulanda e islanan ta studia actualmente con por yega na un coneccion aereo cu si ta duradero.
For di partner di noticia Ret Karibense Autor Sharina Henriquez, Foto Sharina Henriquez
ORANJESTAD – Dia 20 di januari KvK lo organisa un biaha mas e evento Business Plan – Step Forward! Orario di e evento ta di 9or di mainta te cu 2or di atardi na KvK. E meta di Business Plaza - Step Forward! ta pa brinda informacion y guia na e empresario cu ta desea di expande su liña di producto of servicionan y cu talbes kier restructura su negoshi of tin intencion pa expande cu mercado internacional. Topiconan interesante cu lo wordo presenta e dia aki ta entre otro expansion di un empresa, con pa maneha bo administracion, seguro pa bo empresa y proyecto di un incubador comercial. Lo bay ta presente conseheronan di KvK y tambe diferente representante di departamento economico pa duna consulta y brinda informacion encuanto lanta un negoshi. Un danki ta bay na e patrocinado principal di e evento cu ta Compliance & Forensic Services Caribbean.
ORANJESTAD – Nos ta cuminsando un aña nobo y Camara di Comercio y Industria di Aruba (KvK) ta continua cu su empeño y contribui na engrandece comercio y e sector economico di Aruba. 2018 lo bin cu hopi reto y oportunidadnan nobo y KvK ta prepara pa saca lo maximo pa bienestar di comercio. KvK tampoco a para keto y ta den pleno implementacion di un sistema di registro nobo cu lo bay facilita e trabou y di e forma aki por bay brinda miho servicio na su clientenan. Esaki ta forma parti di e metanan di KvK pa 2018.
ORANJESTAD -Ayera, 11 di januari, Lotto Di Dia a yega su jackpot maximo di 150.000 florin y e la wordo gana entre 57 persona. Riba potret por mira cu ya caba algun ganado a pasa busca nan premio di Afl. 2.631,- awe. Lotto sigur ta felicita cada un di e ganadonan aki. Lotto Di Dia a wordo gana cu Match 4 cu numbernan: 03-14-22-29-30, na e siguiente rebendedonan:
ORANJESTAD - Tin biyete falso di 100 florin den circulacion. Banco Central di Aruba (BCA) pa medio di un comunicado a informa cu recientemente a constata esaki. E falsificacion aki tin e debido atencion di BCA. Ta importante pa e publico keda alerta y pone bon atencion riba e siguiente informacion y e diferencianan entre e biyete legitimo y esunnan falsifica:
ORANJESTAD - Den e luna di October 2017, e cantidad di placa den circulacion a expande cu Afl. 16,9 miyon te na Afl. 4.174,4 miyon, compara cu September 2017. Asina Banco Central di Aruba ta informa. Esaki a wordo causa door di un crecemento den e activo domestico netto (+Afl. 31,8 miyon) y un caida den e reserva di divisa netto (-Afl. 14,9 miyon).
ORANJESTAD - Riba 9 di januari a parti e tremendo premio di 105.000 florin na Hendrikus R. cu e la gana dialuna dia 8 di januari, 2018. E la cumpra e numbernan 1212 cu All Symbols y asina el a gana. Hendrikus a cumpra e numbernan di suerte na Yu Xia Food Center.


text:
ORANJESTAD – Mientras cu Aruba ainda ta uzando checkbook pa cumpli cu nan pagonan financiero, e paisnan na Europa p.e. tin mas di 15 pa 20 aña cu nan no ta uza checkbook mas. Asina vice presidente di asociacion di bankero na Aruba, Pierre Rafini, ta bisa den e programa NoticiaCla LIVE riba e tema. Segun Rafini, localmente e cifra di usuario di checkbooks ta minimo. A conta cu apenas 10 cliente pa banco (total 50 cliente) cu porta ta hacienda uzo di un checkbook ainda. Pues e uzo personal ta minimo. Comercialmente si ainda e uzo ta hopi.
MOTIVACION
Segun Rafini, e echo cu otro pais ta operando sin checkbook pa mas di 10 pa 20 aña caba, ta un motivacion pa nos na Aruba. “Si nan por a survive tur e tempo ey (sin checkbook), nos tambe lo por”, Rafini a sigui bisa. Pa esnan cu ta uza exclusivamente e forma di pago pa medio di un check, tin suficiente alternativa existente caba cu nan por ‘adapta’ na dje segun Rafini. “Nos a inverti hopi den tecnologia den e banconan aki na Aruba” e vice presidente bancario ta bisa. Mester pensa e.o. riba mobile banking, debit cards, atm machine cu tin hopi mas posibilidad cu un check.
RIESGO
Motibo pa no uza checks mas ta hopi. Entre nan, e ta algo cu bo tin cu skirbi na man, ta tuma hopi tempo, tin su riesgonan, manera; falsificacion, resulta sin fondo y mas. Y finalmente, e ta dura mas tempo pa placa por pasa.
INTRODUCCION
A duna e cliente ‘priva’ menos tempo pa adapta na e cambio, pasobra ta mas facil pa e cliente adapta na un otro metodo. Como tal e cliente tin te luna di mei otro aña (2018) pa adapta, mientras cu pa comercio, nan ta haya un aña completo pa efectua e cambio aki.
HOUSTON/ORANJESTAD – CITGO Petroleum no ta muda su headquarter pa Aruba mas. Nan a informa awe cu nan ta tene nan headquarter na Houston mes, cabando cu e speculacion di e posibel mudanza. Asina e portal Houston Chronicle ta raporta. Desde e detencion di 6 di su ehecutivonan riba cargo di corupcion na November aña pasa, su futuro ta na duda. E ehecutivonan (5 tin ciudadania mericano tambe) ta deteni ainda na Venezuela. Sinembargo mester añadi cu e fuente no ta uno oficial di gobierno, pues no por a confirma si realmente esaki ta e caso.
ORANJESTAD – Dia 20 di januari KvK lo organisa un biaha mas e evento Business Plan – Step Forward! Orario di e evento ta di 9or di mainta te cu 2or di atardi na KvK. E meta di Business Plaza - Step Forward! ta pa brinda informacion y guia na e empresario cu ta desea di expande su liña di producto of servicionan y cu talbes kier restructura su negoshi of tin intencion pa expande cu mercado internacional. Topiconan interesante cu lo wordo presenta e dia aki ta entre otro expansion di un empresa, con pa maneha bo administracion, seguro pa bo empresa y proyecto di un incubador comercial. Lo bay ta presente conseheronan di KvK y tambe diferente representante di departamento economico pa duna consulta y brinda informacion encuanto lanta un negoshi. Un danki ta bay na e patrocinado principal di e evento cu ta Compliance & Forensic Services Caribbean.
ORANJESTAD – Nos ta cuminsando un aña nobo y Camara di Comercio y Industria di Aruba (KvK) ta continua cu su empeño y contribui na engrandece comercio y e sector economico di Aruba. 2018 lo bin cu hopi reto y oportunidadnan nobo y KvK ta prepara pa saca lo maximo pa bienestar di comercio. KvK tampoco a para keto y ta den pleno implementacion di un sistema di registro nobo cu lo bay facilita e trabou y di e forma aki por bay brinda miho servicio na su clientenan. Esaki ta forma parti di e metanan di KvK pa 2018.
ORANJESTAD -Ayera, 11 di januari, Lotto Di Dia a yega su jackpot maximo di 150.000 florin y e la wordo gana entre 57 persona. Riba potret por mira cu ya caba algun ganado a pasa busca nan premio di Afl. 2.631,- awe. Lotto sigur ta felicita cada un di e ganadonan aki. Lotto Di Dia a wordo gana cu Match 4 cu numbernan: 03-14-22-29-30, na e siguiente rebendedonan:
ORANJESTAD - Tin biyete falso di 100 florin den circulacion. Banco Central di Aruba (BCA) pa medio di un comunicado a informa cu recientemente a constata esaki. E falsificacion aki tin e debido atencion di BCA. Ta importante pa e publico keda alerta y pone bon atencion riba e siguiente informacion y e diferencianan entre e biyete legitimo y esunnan falsifica:
ORANJESTAD - Den e luna di October 2017, e cantidad di placa den circulacion a expande cu Afl. 16,9 miyon te na Afl. 4.174,4 miyon, compara cu September 2017. Asina Banco Central di Aruba ta informa. Esaki a wordo causa door di un crecemento den e activo domestico netto (+Afl. 31,8 miyon) y un caida den e reserva di divisa netto (-Afl. 14,9 miyon).


text:
Departamento di Asuntonan Social a saca den nan “Social Development”, na februari 2017 y di pagina 37 te cu 57, nan ta papia y ilustra e gran problematica di enseñansa. Ta referi na e tipo di enseñansa cu nos tin na Aruba y ki influencia e tin riba e desaroyo social y economico di Aruba. E problemanan cu nos ta encontra den e parti social, cual tin un parti hopi grandi mes, tin di haber cu e resultadonan di scol y maneho di idioma na nos scolnan.
Centraal Bureau Statistiek (CBS) a saca tambe na aña 2000, unda a midi e forsa laboral na Aruba, cu 65% di nos poblacion, unda 22.199 persona, cu ta 33.9 % di nos poblacion ta riba nivel di scol basico. 11.352 ta riba nivel di un LBO/EPB cu ta 17.3% di nos poblacion, riba e nivel di MAVO ta 9.544 cu ta 14.6% di nos poblacion. Na aña 2000 e tempo ey, cu Aruba lo tabata tin 65 mil habitante, cual 43 mil hende mas o menos tabata riba un nivel di MAVO bay abou. E minoria so tabata disfrutando di un enseñansa di calidad y no e mayoria.
Mas di 60 % ta ganando un salario minimo, ta fayando den nos sistema di enseñansa, no ta brindando nos muchanan un enseñansa di calidad y tur raport ta demostra esaki. E momento a yega pa nos para keto y mira kiko nos ta haciendo den nos enseñansa, resistencia lo haya, cambio no ta facil. E mayoria ta demostrando cu nos enseñansa ta fayando y cu Gobierno mester traha pa e mayoria, paso e mayoria tambe tin derecho di disfruta di un enseñansa di calidad.
Otro aña ta cuminsa cu e proyecto di scol multilingual. E ta un proyecto cu ta bay den fase, no ta yega drenta y ta cuminsa di biaha cu ne. E prome fase ta bay ta for di januari 2018 te cu juli 2018, e fase di orientacion. Kemen cu e docentenan di e scolnan basico y preparatorio lo haya full e fase di orientacion aki, unda nan lo mester bay na compronde e motibo, e consecuencia y pakico nos tin cu bay den e direccion aki. E parti di scol multilingual no ta na Aruba so. Nos ta proclama cu nos ta un pais multilingual, esey kemen cu nos tin cu dirigi nos enseñansa, na locual ta den e ambiente di e mucha tambe. E implementacion di e scol multilingual cu e Minister a referi na dje, ta e prome fase di orientacion cu lo inicia na januari 2018 te cu na augustus 2018. Despues lo cuminsa cu e di dos fase cu ta e parti di preparacion, planicifacion, mira kico lo por a bay malo y cu lo mester mehora y na augustus 2019 ta poni pa ehecuta e proyecto.
E proyecto di scol multilingual lo cana den fase y no pensa cu ta boycoteando Hulandes of lagando e Hulandes afo. Alcontrario ta bay fortalece e Hulandes cu e sistema aki y esaki ta comproba cientificamente. Pues no ta cuestion di un mito, pero tin e pruebanan, cu si hende kier algo bon e ta bay tras di investigacion y no mito.


text:
ORANJESTAD – Fundacion Lisette Gomes ta subi caya atrobe dia 21 di februari pa protesta contra loke nan ta sinti ta sentencianan mucho cortico pa abusadorban sexual di mucha. Lisette Gomes ta conta Ret Karibense cu desde nan ultimo protesta aña pasa hopi a wordo priminti dor di gobierno di Aruba, pero nada a wordo cumpli.
Scucha aki e entrevista di Ariën Rasmijn cu Lisette Gomes
E biaha aki e manifestadornan lo bay oficina di Ministerio Publico cu e proposito di entrega un manifiesto na Procurador General. Segun Gomes e manifiesto lo menciona casonan cu ainda no a wordo resolvi of te hasta trata dor di Husticia. E fundacion tambe tin e intencion di organisa un otro protesta despues die dia 21, pero e biaha aki serca Corte, cu e intencion di pidi hueznan pa duna castigonan mas pisa na abusadornan di mucha.
‘Nada a cambia’
Riba 27 di April aña pasa a tene un protesta dilanti Bestuurskantoor. Segun Lisette Gomes gobierno a priminti cu instancianan cu ta duna ayudo na victimanan di abuso sexual lo haya mas subsidio y cu lo bin cu un ‘kinderombudsman’. Esaki sinembargo no a pasa te dia di awe. Tambe no tin un asina yama ‘meldcode’, cual ta un tipo di protocol specifico cu e proposito di colecta y documenta pruebanan y cu entre otro ta inclui uzo di un dokter di confiansa designa specificamente pa e tipo di casonan aki.
Aruba ainda no tin un dokter asina y segun Lisette Gomes te hasta tin casonan na unda muchanan cu a wordo abusa sexualmente no ta mira un dokter te dos pa tres siman despues cu e abuso a tuma lugar.


text:
Gana un TREK Wahoo cu TRI-BIKE Aruba 20th Anniversary Celebration! ORANJESTAD: Den luna di maart TRI-BIKE Aruba ta celebra 20 aña di existencia y pa gradici pueblo di Aruba lo haci e luna un luna di celebracion! “Despues cu na januari nos a logra trece tata di mountain biking, Gary Fisher na Aruba; awor nos kier celebra nos 20 aña di existencia den otro gran forma”, asina aki Gert van Vliet a cuminsa ta bisa. Continue reading
Den Confession Club cu e fiesta “MAYDAY” AREA 51
Den Confession Club cu e fiesta “MAYDAY” AREA 51 DI KORSOU NA ARUBA DIASABRA ANOCHI Despues di hopi anticipacion e grupo di hoben di Korsou Area 51 lo ta na Aruba pa un presentacion diasabra awor dia 2 di Maart 2013. Ta trata aki di un fiesta jama “Mayday”. E lo ta un anochi cu musica di Nutzbeatz, Karixon, Dj Big Rig, Dj Vibes, Dj Mark Benson y hopi mas. Continue reading
Curacao: North Sea Jazz 2013 more names for the upcoming festival
North Sea Jazz 2013 It is with great pride that we can announce more names for the upcoming festival. Among others hiphop sensation Kendrick Lamar, proclaimed the new king of the West Coast by Snoop Dogg comes to Rotterdam with his live band. Also Diana Krall and Gary Clark Jr. make their appearance this year. Continue reading


text:
Charla Arqueologia sub-aquatico na biblioteca
Dept. Media di Biblioteca Nacional Aruba Museo a filma e presentacion di Melissa Price, e Senior underwater archaeologist di e ‘Florida Bureau of Archaeological Research’. Esaki tabata un presentacion tocante su expertisio den ‘Underwater Archaeology’ den cual el a amplia di e situacion na Florida y link esaki na e situacion na Aruba. Su presentacion a tuma lugar na biblioteca dia 23 di mei ultimo. Museo Arqueologico a organisa esaki.
E presentacion aki ta tocante arqueologia sub-aquatico den practica y pakico e ta asina importante, ideanan eroneo tocante e estudio aki, y proteccionnan pa sitionan arkeologico sumergi. Ehempelnan specifico di Florida lo illustra con sitionan a ser exploita akinan den pasado y con esaki a conduci na proteccion di e sitionan. Alavez ta enfoca con e sitionan arkeologico bou awa por sirbi como experiencianan educacional pa e comunidad local, como paraiso pa bida marino y como attraccion pa turista.


text:
Chiara Petrocchi a caba di gana medaya di oro na Chile y ta bay den accion na Best of the Best 2017.
Best of the Best a cuminsa na aña 1995. E famoso Hulandes Henk Meijer a duna un tremendo show na Mariniers Kazerne e tempo ey y Leo Vrolijk, fotografo di AWEMainta a saca un bunita potret di Henk Meijer ta skop un beker for di e cabes di Sheldon Lee.
Awor Carlos Hernandez ta promove Best of the Best riba www.mundotaekwondo.com y Aruba ta bay tin 8 pais participando na Best of the Best 2017. Chiara Petrocchi kier tin contrincante di su nivel pa bringa na cas un biaha mas.
Carlos Hernandez tin atleta for di Chile y Colombia cu ta bin specialmente pa fula tera.
Chiara Petrocchi ta den pleno preparacion y nos a tuma nota di esaki den su gym priva bou guia di Johnhairo Maduro.
Chiara Petrocchi ta preparando duro pa Best of the Best. Chiara Petrocchi su ruman Sophia Petrocchi y nos atleta Olimpico Monica Pimentel t’e dos partnersnan di sparring di Chiara Petrocchi.
Chiara Petrocchi ta cla pa bataya diasabra 11 di November awor den Centro di Bario Brazil contra di Chile y Colombia.


text:
Ya cu huespednan tin como meta pa come saludable y sinti nan mes bon, Hilton Aruba Caribbean Resort & Casino a introduci un Bar di Juice vegetariano, gluten-free, organico unda cu ta posible y cu semper ta uza fruta y berdura 100% den nan forma henter, na Laguna restaurant, durante e oranan di desayuno, como un opcion adicional atractivo.
Juicenan fresco, segun Gerente General Hans-Georg Roehrbein, ta aumenta nos experiencia di buffet di desayuno, y el a bira un hit inmediato cu nos bishitantenan, n’e destinacion di desayuno cu ya caba ta popular.
Simplemente bisa, e talentoso Martha, Beverly, Alcira y Blanca ta provee bishitantenan cu diferente tipo di smoothies traha cu fruta y berdura fresco, tur dia, entre 7am pa 11am.
E smoothies di mas popular t’esnan cu ta wordo domina pa berdura, cu un toke generoso di Aloe y un tiki gember.
Riba e menu di mas pidi, e delicioso smoothie di Superfood traha cu apelsina, pineapple, espinaca, selderij, comcomber y aloe.
Otro smoothies cu ta wordo ofreci ta inclui e Morning Boost cu espinaca, blueberry, pineapple, bacoba y apelsina, Super Charge cu melon, bacoba, appel berde, pineapple, wortel y gember; Go & Glo cu gember, peterselie, comcomber, apelsina y juice di apelsina, y Jump Start traha cu espinaca, mango, gember, aloe y yogurt.
E smoothies ta varia tur dia, y den caso cu un bishitante tin un pedido special pa un smoothie, e damanan lo ta contento pa cumpli cu tur pedido cu e ingredientenan cu ta obtenible.
Tur juice ofreci ta bin sin aditivo chemico, preservativo of ingrediente procesa. En bes di esaki, nan ta curu, fresco y delicioso – nunca congela, pasteuriza, y organico unda cu ta posible. E resort ta cumpra solamente e miho fruta y berdura y ta sumamente orguyoso di por ofrece un surtido di articulo tur dia.
“Nos ta berdaderamente deleita pa crea juicenan y smoothies cu ta smaak delicioso y ta super nutritivo,” Roehrbein a bisa “y si bo sabor faborito no ta riba nos menu, djis laga nos sa.”
Aki por mira e damanan di e Juice Bar na Hilton Aruba Caribbean Resort & Casino.


text:
Diadomingo 22 di Januari proximo, Aruba Triathlon Association lo organisa nan prome actividad pa loke ta e calendario deportivo di aña 2017. Despues di a conoce un anja deportivo satisfactorio, e federacion di triatlon lo habri e aña 2017 cu un Warm up Sprint Triathlon pa tur e fiel amantenan di e deporte endurance. E actividad di Warm-up Sprint Triathlon lo inicia pa 7or di mainta na Boca Catalina unda cu por spera un cantidad grandi di competidornan den tur edad y categoria y asina engrandece e prome actividad di aña 2017.
Por competi den e categorianan di mucha, junior y adulto, por participa Individual of den Team di Relevo. E distancia cu lo wordo recori ta como lo siguiente mucha te cu 14 aña a landa 375m, core bais 10km y core na pia 2.5km, mientras den Junior/Adulto esaki lo ta landa 750m, core bais 20km y core na pia 5km. E deporte di triatlon a conoce un aña deportivo 2016 satisfactorio cu hopi actividad organisa pa nan miembronan y sigur tambe un Aruba International Triathlon cu a haya hopi acogida. Riba e calendario di actividad di 2017 nos por mira atrobe un gran cantidad di actividad manera triatlon, duathlon, sprint triatlon, kids triatlon y off road triatlon sin lubida e competencianan cu lo wordo bishita den exterior.
Un danki sigur na Lotto, e Loteria di Aruba pa medio di Comision di Subsidio cu a subsidia e prome evento di Aruba Triathlon Association cu ta e Warm-up Sprint Traithlon.
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e Comision di Subsidio.